Taloyhtiön strategian laatiminen. Taloyhtiön strategia laaditaan pääpiirteissään seuraavasti: - PDF\nTaloyhtiön strategian laatiminen. Taloyhtiön strategia laaditaan pääpiirteissään seuraavasti:\nDownload "Taloyhtiön strategian laatiminen. Taloyhtiön strategia laaditaan pääpiirteissään seuraavasti:"\n1 Taloyhtiön strategian laatiminen Taloyhtiön strategia laaditaan pääpiirteissään seuraavasti: Selvitetään lähtötilanne (Mikä on taloyhtiön kulttuuriperintö? Miten on toimittu aikaisemmin ja miten tähän on tultu? Missä ollaan nyt? Mitä erityisiä arvoja taloyhtiöllä tai alueella on vaalittavanaan?) Informoidaan, opastetaan ja valmennetaan prosessiin osallistuvat tahot. Selvitetään toimintaympäristö ja arvioidaan tavoitetilan vaihtoehtoja selvittämällä, mitkä mahdollisuudet, heikkoudet, uhat ja vahvuudet määrittävät taloyhtiön toimintaa. Sovitaan visiosta, missiosta ja strategisista tavoitteista (Mihin haluamme päästä?) Määritetään varsinainen strategia eli kuvainnollisesti tiekartta (Miten tavoitteisiin aiotaan päästä?) Pannaan strategia toimeen (Miten strategia viedään käytäntöön?) Seurataan strategian toteutumista ja tarvittaessa päivitetään strategia (Miten onnistumista mitataan ja miten toimissa on onnistuttu?) Lähtötilannetta on analysoitava kokonaisvaltaisesti. Tässä vaiheessa on otettava huomioon kiinteistön teknisen kunnon lisäksi ainakin taloudelliset näkökulmat ja strateginen viestintä. Osakkaiden ja asukkaiden kuuleminen on tärkeää, koska se auttaa huomattavasti tavoitteiden määrittämisessä. Strategiset päälinjaukset määrittävät yhtiön toimintatavan tulevissa ylläpitotoimissa, peruskorjauksissa ja niiden ajoituksessa sekä muussa yhtiön ja yhteisön toiminnassa. Vaihtoehtoiset strategiset toimintalinjat ovat seuraavat: A Tasoa kohottava toimintalinja, jolloin kiinteistö pidetään vähintään kunkin ajankohdan uustuotannon tasoisena parantamalla kiinteistön ominaisuuksia ja nostamalla varustetasoa. Tämä edellyttää osakkailta lisäpanostusta. (esim. hissin rakentaminen hissittömään taloon). Tämä linja edellyttää onnistuakseen yhteisesti hyväksyttyä kunnollista strategiaa, pitkäjänteistä valmistelua sekä aktiivista ja osaavaa hallintoa. B Tason säilyttävä toimintalinja, jolloin talon tekninen kunto ja varustetaso säilytetään alkuperäisenä ja toimintakuntoisena. Osakkailta edellytetään oikea-aikaisia panostuksia kiinteistön ylläpitoon ja peruskorjaukseen. Tämä linja edellyttää ajan tasalla olevia hallinnoinnin ja ylläpidon sopimuksia toimijoiden kanssa ja asiantuntevaa hallintoa. C Loppuun käyttävä toimintalinja, jolloin kiinteistö pidetään kokonaisuutena asumiskelpoisena, mutta rakennusosat käytetään harkitusti loppuun. Tässä toimintalinjassa kiinteistön arvo (osakkeiden yhteenlaskettu arvo) on ääritilanteessa vain rakennusoikeuden arvo vähennettynä purkukustannuksilla. Hallittu loppuun käyttävä toimintalinja edellyttää, että hallinnolla on aina ajan tasalla oleva tieto kunkin rakennusosan todellisesta kunnosta. Toimintalinja voi olla myös edellisten yhdistelmä, jolloin suunnitelmallisesti ja harkitusti käytetään jokin rakennusosa loppuun ja sitten uusitaan ajankohdan tasoa vastaavaksi. Esimerkiksi ikkunat voidaan käyttää loppuun, ellei energiatehokkuuden vaatimus muuta edellytä. Tämä toimintatapa edellyttää hallinnolta asiantuntemusta. Kaikki toimintalinjat edellyttävät siis hallinnolta osaamista ja aktiivisuutta. Ellei osaamista ole, yhtiö toimii tuhlaamalla resurssit vain pakollisten korjausten tekemiseen yleensä liian myöhään, hätäisesti, väärin valinnoin ja kalliisti. Pahimmillaan tämä ns. ajopuuteorian mukainen toimintalinja johtaa osakkeiden arvon alenemiseen. 1\n2 Tässä esityksessä ei selosteta laajemmin toimenpiteiden sisältöä, vaan oletetaan, että ammattitaitoinen isännöitsijä hallitsee kuhunkin osioon liittyvän toimenpiteen vaatimat tehtävät. Isännöitsijäorganisaation kanssa tehtävässä isännöintisopimuksessa olisi hallituksen hyvä sopia siitä, millä tavoin ja millä kustannuksilla strategia laaditaan, pannan käytäntöön ja toteutumista seurataan. VAIHE 1 Suositeltava taso Vähimmäistaso Strategian perusteiden selvittäminen: Selvitys siitä, mihin strategisella suunnittelulla tähdätään. Katso johdanto edellä Laaditaan asukas-/osakastiedotteeseen liitettävä lyhyt selvitys tavoitteista ja Ei vaatimusta prosessista. Strategian laajuuden ja lähtökohtien määrittely Kiinteistö 1. tontti, asemakaava, kiinteistön rasitteen tai oikeudet, käytetty rakennusoikeus 2. rakennusten ikä, kunto ja rakennusosien vanheneminen 3. kiinteistön varusteet; saunat, hissit, yhteiset tilat, jätteiden lajittelu o jätteiden lajittelu o yhteisantennijärjestelmä ja sisäinen verkko o muut asumista tukevat järjestelmät 4. autopaikat ja niiden taso sekä kaavallinen ja käytännöllinen riittävyys ja jakoperiaatteet 5. riskienhallinta; vahinko- ja vastuuvakuutukset Keskustellaan lähtökohdista hallituksen kokouksessa ja varmistetaan, että hallituksella on niistä oikeat tiedot. (ks. Suositeltava taso) Selvitetään yllä luetellut asiat strategiasuunnittelun tarpeisiin riittävällä tavalla ja kirjataan muistioon. - otetaan Tekniikka-osiosta tähän tarpeelliset tiedot riittävän kokonaisnäkemyksen aikaansaamiseksi - kartoitetaan hissin jälkiasennuksen mahdollisuudet (hissitön talo) - selvitetään yhteiskäyttötilojen tarkoituksenmukaisuus, kunto, riittävyys ja vaihtoehtoiset käyttömahdollisuudet - selvitetään vakuutusten korvausehdot ja maksutaso Ympäristö 6. palvelut; kaupalliset, julkiset 7. kaavan kehittämistarpeet, lisä- ja täydennysrakentaminen, korttelin yhteiset alueet 8. kadut ja reitit; taso, melu, yhteydet, julkinen liikenne 9. infran ja ympäristön kehitys; vireillä olevat kehittämistoimet 10. turvallisuus a. liikenneympäristö b. tontin rakenteet c. suunnitelmat Selvitetään ympäristön tilanne ja arvioidaan taloyhtiön mahdollisuudet vaikuttaa sen myönteiseen kehittämiseen. Selvitetään mahdollisuus yhteistyöhön muiden yhtiöiden tai organisaatioiden kanssa asioissa, joissa tavoitteet ovat samansuuntaisia (esim. lisä- ja täydennysrakentaminen, korttelin yhteiset alueet tms.). Talous ja varainhoito 11. tavoiteltava vastiketaso 12. rahastointien periaatteet 13. pääomavastikkeen kirjausperiaatteet (rahastointi vai kuluksi kirjaaminen) 14. vieraan pääoman hankinnan periaatteet 15. muut rahoitusmahdollisuudet -lisä- ja täydennysrakentaminen (esim. suunnattu osakeanti ja tontin osan myyminen) - Määritetään yhtiön tavoiteltu vastiketaso suhteessa alueen vallitsevaan tasoon huomioiden vuosikorjauksiin varattujen erien erilaisuus. Keskustellaan lähtökohdista ja mahdollisuuksista hallituksen kokouksessa ja varmistetaan, että hallituksella on niistä oikeat tiedot. (ks. Suositeltava taso) Tämä asiakokonaisuus esitellään riittävän laajasti ja perusteellisesti yhtiökokouksessa, jossa sitoutetaan yhtiön osakkaat toimimaan sen mukaisesti. 2\n3 - Sovitaan siitä, millä tavoin korjauksiin tarvittava pääoma kerätään ja millä tavoin se käsitellään kirjanpidossa (yhtiön laina sitten, kun rahaa tarvitaan, ennakkoon kerääminen ja rahastointi tai asuintalovarauksen käyttö). - Sovitaan aktivoinnin (pitkävaikutteinen investointi tai kertaluontoinen kulu) periaatteet. - Sovitaan lainojen kilpailuttamisen periaate ja käytettävä viitekorko (prime, euribor). - Sovitaan kerättyjen ennakkomaksujen lyhytaikaisen sijoittamisen periaatteet. Asumisviihtyisyys ja yhteisöllisyys Selvitetään talon ja taloyhtiön asukkaiden ja osakkaiden ominaispiirteet ja seikkoja, joita vahvistamalla yhteisöllisyyttä ja kohteen identiteettiä voidaan parantaa. Samoin sitä, mitkä seikat ovat asumisviihtyisyyden kannalta keskeisiä (erityisesti asukkaiden mielestä). Selvitetään keinoja taloyhtiön oman identiteetin vahvistamiseksi. Energiatehokkuus Selvitetään kiinteistön teknistä toimivuutta kokonaisuutena ja arvioidaan, millä tavoin käytössä, ylläpidossa ja suurissa peruskorjauksissa otetaan huomioon energiatehokkuuden parantaminen. Selvitetään kiinteistön energiatehokkuus ja vaihtoehtoiset tavat hankkia ja tuottaa energiaa. Otetaan oppia muiden taloyhtiöiden kokemuksista. Viestintä Hallitus selvittää osakkaille viestittävät asiakokonaisuudet ja viestintätavat: - hallinnon päätösten viestintä - asumisviihtyisyyteen ja yhteisöllisyyteen liittyvä viestintä - hankkeiden aikainen viestintä - kriisiviestintä VAIHE 2 Osakkaiden valmentaminen strategiatyöhön Osakkaiden (asukkaat ja sijoittajat) ja asukkaiden valmennustilaisuus. Edellä tehdyn perustyön jälkeen kootaan osakkaille tiivis paketti strategiatyön päämääristä ja lähtökohdista. Informaatiotilaisuudessa käydään jaettu materiaali läpi ja selvitetään osakaskyselyn suorittamiseen liittyviä käytännön seikkoja. Osakaskyselyn suunnittelu Kyselyssä selvitetään osakkaiden ja asukkaiden näkemykset valmennustilaisuudessa jaetun aineiston ja informaation pohjalta. Annetuista vastauksista tulee ilmetä osakkaiden näkemys taloyhtiön vahvuuksista, heikkouksista, uhista ja mahdollisuuksista sekä vastaukset edellä annettuihin pääkohtiin kuten strateginen toimintalinja, hankkeiden rahoitusperiaatteet, vastiketaso jne. Osakaskyselyn suorittaminen Hallitus järjestää kyselyn antamalla riittävästi vastaamiseen aikaa ja varautumalla kyselyn aikaisiin kysymyksiin. Johtopäätökset osakkaiden vastauksista Hallitus kokoaa vastauksista yhteenvedon asiakokonaisuuksittain siten, että kannanotot voidaan huomioida jatkotyössä. VAIHE 3 Vahvuuksien, heikkouksien, uhkien ja mahdollisuuksien arviointi (SWOT) Kaiken kokoamansa tiedon (lähtötietojen, kulttuuriperinnön, nykytilanteen ja teknisten selvitysten) ja osakkaiden vastausten perusteella hallitus arvioi kiinteistön tilanteen seuraavasti: Talkoot yhteishengen parantajana Verrataan energiatehokkuutta vastaaviin kiinteistöihin. Yhtiökokouksessa kuullaan osakkaiden näkemys viestintätarpeista. Hallitus järjestää viestinnän osakkaiden tahdon mukaiseksi. Selvitetään yhtiökokouksessa strategiasuunnitelman periaatteet, lähtökohdat ja tavoitteet. Osakaskyselyn suunnittelu on hallituksen vastuulla. Kysymysten tulee palvella strategista suunnittelua ja pohjautua selvitettyihin lähtökohtiin ja mahdollisuuksiin. Osakaskysely on strategiasuunnittelun tärkein vaihe, joten sen tulee olla selkeä ja houkutteleva. Vahvuudet; keinot vahvuuksien pitämiseksi ja vahvistamiseksi Heikkoudet; miten heikkoudet voidaan muuttaa vahvuuksiksi Uhat; miten niihin varaudutaan tai niiden vaikutus minimoidaan (vrt. palovahinko vs. vakuuttaminen tms.) Mahdollisuudet; miten hyödynnetään yhtiön tavoitteiden kannalta oikein 3\n4 SWOT:n laadintaan on suositeltavaa käyttää riittävästi aikaa ja hallitus voi ottaa tähän työhön ulkopuolisia (taloaktiiveja ja/tai strategiasuunnittelun asiantuntijoita). SWOT:n tulee perustua tosiasioihin ja osakkaiden aitoon näkemykseen vallitsevasta tilanteesta. Kyselyssä tulee selvittää osakkaiden halu myös mahdollisiin lisäpanostuksiin, kun toimenpiteitä käynnistetään. On huomattava, että materiaalisten seikkojen lisäksi SWOT:ssa otetaan kantaa kaikkiin asumisviihtyisyyden ja omaisuuden arvon kehittämisen osaalueisiin. Informaatiotilaisuus Hallitus kutsuu koolle informaatiotilaisuuden ja kutsun yhteydessä jaetaan osakkaille ja asukkaille tiivis tietopaketti. Paketti sisältää lyhyen kuvauksen strategiaprosessista, tavoitteista ja lähtökohdista sekä näiden ja osakaskyselyn pohjalta hallituksen laatiman SWOT:n. Samalla hallitus esittää alustavat näkemykset siitä, millä tavoin strategia ja tärkeimmät linjaukset tultaneen lopullisessa strategiasuunnitelmassa esittämään. Osakaspalautteen kerääminen Hallitus kerää informaatiotilaisuuden jälkeen osakaspalautteen ja tekee niistä johtopäätökset. VAIHE 4 Varsinainen strategia Edellä tehdyn työn lopputuloksena kootaan strategia yhtenäiseksi esitykseksi, joka sisältää lähtökohdat, päämäärät ja toimintastrategian ainakin seuraavissa pääkohdissa: i. Taloudelliset reunaehdot ii. Ylläpidon (hoito, huolto ja kunnossapito) periaatteet: taloyhtiön on tällöin valittava strateginen toimintalinja kiinteistön arvossa ja teknisessä tasossa ja toimintalinja kiinteistön ylläpidossa: tasoa kohottava / tason säilyttävä / loppuun käyttävä iii. Korjausohjelma ja energiatehokkuuden edellyttämät toimenpiteet Nämä saadaan tekniikkaosiosta ja liitetään tähän asumiskustannustietoineen iv. Asumisviihtyisyys ja yhteisöllisyys Hallitus esittelee toimintalinjauksensa yhtiökokoukselle. Yhtiökokouksessa saadun palautteen pohjalta hallitus täsmentää strategian linjauksia. Hallitus käsittelee kokouksessaan strategian linjaukset ja kirjaa ne pöytäkirjaan. Hallituksen kokouksessa käydään periaatteellinen keskustelu ja sovitaan noudatettavasta ylläpidon toimintalinjasta ja viedään asia perusteluineen yhtiökokouksen päätettäväksi. Johtopäätökset ja perusteet kirjataan. Sovitaan tavat, joilla kulutusseurannat suoritetaan ja määritetään periaatteet kulutusta hillitseviin toimiin ryhtymisessä. Varsinainen strategia on erillinen raportti, jossa valinnat selvitetään perusteineen. Strategia jaetaan kaikille osakkaille ja asukkaille. Viestintästrategia Hallitus laatii viestintästrategian ja määrittää viestinnän tavan, syklin ja vastuulliset toimijat. Strategiassa varmistetaan viestinnän oikea-aikaisuus, ymmärrettävyys sekä innostavuus keskusteluun. Viestinnän tavat ja dokumentointi sovitaan. Enemmän asiasta: Strategian hallinnollinen käsittely Strategian hyväksyy ensiksi hallitus, joka esittelee sen yhtiökokoukselle. Yhtiökokous hyväksyy taloyhtiössä noudatettavan strategian. Viestintästrategia hyväksytään samassa yhteydessä. Strategian toimeenpano ja seuranta Taloyhtiö tekee hyväksyttyä strategiaa tukevan sopimuksen isännöintiyrityksen kanssa ja määrittää sopimuksen sisällön alan mallien taloyhtiön strategian mukaisesti. Yhtiön hallitukseen hankitaan asiantuntemus ensisijaisesti osakkaiden keskuudesta. Myös ulkopuolisen asiantuntujan käyttäminen hallituksen jäsenenä on mahdollista. Laaditaan yhtiökokouksesta tiedote ja jaetaan osakkaille. Korjaushankkeen tiedotus vastuutetaan sopimusten yhteydessä urakoitsijalle, projektipäällikölle ja isännöitsijälle. Kriisiviestintä jätetään tietoisesti hallituksen vastuulle Hallitus kertoo kunnossapitotarveselvityksen yhteydessä muut tavoitteet, joihin toiminnassa pidemmällä aikavälillä tähdätään. Isännöintisopimuksen sisältö tarkistetaan ja selvitetään hallitukselle. 4\n5 Strategian toteuttamista seurataan vuosittain ja siitä raportoidaan yhtiökokoukselle. Sopimusten ajanmukaisuus arvioidaan kolmen vuoden välein. Strategia tarkastellaan kokonaisuudessaan läpi 5-7 vuoden välein ja aina tarpeellisin osin, kun ympäristössä tai olosuhteissa tapahtuu muutoksia. Valitaan strategian seurantaan sopivat mittarit, jotta strategian toteutumista voidaan kiistattomasti arvioida (esim. osakkeiden hintakehitys, niiden vaihtuvuus ja niiden syyt). Päätetään seurantatiheydestä. Toimintakertomuksessa otetaan kantaa pitkän aikavälin tavoitteiden onnistumiseen. Hallitus käy läpi seuraavat sopimukset kolmen vuoden välein ja arvio palvelevatko ne yhtiössä valitun strategian toteutumista: - vuokrasopimukset - isännöinnin ja kiinteistönhoidon sopimukset - vakuutukset - tietoliikenteen ja viestinnän sopimukset ym. Tekniikka Taloyhtiössä suunnitelmallisen toiminnan on perustuttava todellisiin tietoihin eletystä elämästä ja nykytilanteesta. Jotta taloyhtiössä voidaan laatia toteuttamiskelpoinen strategia ja hallita taloutta ammattitaitoisesti, on kiinteistön tekninen nykytila oltava tiedossa. Tieto rakenteiden ja teknisten järjestelmien nykytilasta sekä niiden toiminnan seuraaminen on ehdoton lähtökohta turvalliselle, terveelliselle, viihtyisälle ja kustannustehokkaalle asumiselle. Tässä tiivistetyssä raportissa kuvataan lyhyesti keskeiset asiat, joita kiinteistön teknisen nykytilan haltuunotto edellyttää. Vähimmäistaso kuvaa sitä toimintatapaa, jota on pidettävä ehdottomana miniminä hallituksen vastuullisessa toiminnassa. Suositeltava taso on lähtökohta suunnitelmalliselle ja pitkäjänteiselle kiinteistön ylläpidolle, joka mahdollistaa strategian laadinnan ja toteuttamisen. Tässä ei selosteta kunkin toimenpiteen sisältöä laajemmin, vaan lähtökohtana on, että ammattitaitoinen isännöitsijä hallitsee kuhunkin osioon liittyvän toimenpiteen vaatimat tehtävät. Hallituksen ja isännöintiorganisaation on sovittava siitä, että kuuluuko työkokonaisuus nykysopimuksen laajuuteen, vai tuleeko joistakin asioista sopia erikseen. Korjauskulujen analyysi viimeisiltä tilikausilta Suositeltava taso Isännöitsijä laatii selkeän ja lyhyen kirjallisen selvityksen talousarvion liitteeksi, josta käy ilmi korjauskulujen kehitys viideltä viimeiseltä tilikaudelta tuloslaskelmassa käytetyn erittelyn mukaisesti. Selvityksestä tulee käydä ilmi - tuloslaskelman mukainen korjauskuluerittely - korjauskulujen vaikutus asumiskustannuksiin - toteutuneiden korjauskulujen suhde budjetoituihin korjauskuluihin. Rakenteiden ja teknisten järjestelmien nykytila Huoltokirja - Kiinteistölle laaditaan sähköinen huoltokirja rakennusvuodesta riippumatta. Ylläpidon (hoito, huolto, kunnossapito) laatua sekä huolto- ja kunnossapito-ohjelman noudattamista arvioidaan säännöllisesti huoltokirjasta saatavilla tiedoilla, joita isännöitsijä esittelee hallituksen kokouksissa - Yhteenveto vuosittaisista ylläpitotoimista (hoito, huolto, kunnossapito) esitetään yhtiökokoukselle huoltokirjan perusteella. - Selvitetään strategiasuunnitelman toimintalinjauksista tulevat vaatimukset ja tarkistetaan huoltokirjan vastaavuus hyväksyttyyn strategiaan. Vähimmäistaso Isännöitsijä esittää hallituksen kokouksessa - korjauskulujen kehityksen edelliseltä ja kuluvalta tilikaudelta - vaikutukset asumiskustannuksiin ja - suurimmat korjauskulujen aiheuttajat. Huoltokirja - Huoltokirja on pakollinen vuonna 2000 ja sen jälkeen valmistuneissa kiinteistöissä. - Huoltokirja tulee olla rakennusluvan alaisen korjauskohteen loppukatselmuksessa viranomaisten todennettavissa. - Huoltokirjaan merkitään kiinteistön ennakoivaan ja ehkäisevään - toimintaan (hoito, huolto, kunnossapito) liittyvät tehtävät ja niiden toteutuminen. - Huoltokirjassa tai muutoin esitetään vuosikorjausluonteiset hankkeet jotka allokoituvat kunnossapitoon. - Isot budjetoitavat korjaushankkeet sisällytetään yleensä pitkän aikavälin kunnossapitosuunnitelmaan (PTS) 5\n6 Kuntoarvio Sama vaatimus Kuntotutkimukset - Kuntotutkimukset toteutetaan yleensä aina ennen yksityiskohtaiseen hankeselvitykseen ryhtymistä - Kuntotutkimuksen keskeiset tulokset ja vaihtoehtoiset korjausratkaisut käydään läpi osakkaille ja asukkaille järjestettävissä selkokielisissä tiedotus- ja keskustelutilaisuuksissa. - Kuntotutkimuksen tekijän on esiteltävä tulokset taloyhtiön edustajalle. Energiataloudelliset selvitykset - Teetetään energiaselvitys/energiakatselmus kuntoarvion yhteydessä tai erikseen. - Energiaselvityksessä/-katselmuksessa selvitetään myös sisäilmaston tila. - Energiaselvityksen/energiakatselmuksen tulokset ja toimenpidesuositukset esitellään selkokielisesti taloyhtiön osakkaille informaatiotilaisuudessa. - Kiinteistön kulutusseuranta toteutetaan tuntitasoisena (lämpö, sähkö, vesi) - Kulutustietojen kehittymistä seurataan hallituksen kokouksissa - Osakkaille/asukkaille viestitään energian- ja vedenkulutuksesta taloyhtiön viestintäkanavilla (esim. ilmoitustaulu, sähköposti, internet-sivut) säännöllisesti. - Taloyhtiöllä on voimassa oleva energiatodistus ja siitä viestitään osakkaille/asukkaille käytössä olevilla viestintäkanavilla (esim. ilmoitustaulu, sähköposti, internet-sivut). Päätelmät nykytilan perusteella Kunnossapitotarveselvitys - Taloyhtiön hallitus antaa kunnossapitotarveselvityksen huoltokirjan ja/tai kuntoarvion ym. selvitysten tietojen perusteella. Tavoitetasot energiatehokkuudelle Taloyhtiön hallitus valmistelee ehdotuksen seuraavaksi 10 vuodeksi (1+4+5) - lämmön, sähkön- ja vedenkulutuksen tavoitetasoiksi - energiatehokkuusluokkatavoitteeksi - sisäilmaston laatutasoksi. Kuntoarvio - Teetetään kuntoarvio tai vastaava, jos edellisestä selvityksestä on kulunut 3-5 vuotta tai kun kiinteistön valmistumisesta on kulunut korkeintaan 10 vuotta. - Kuntoarvio teetetään KH-korttien ohjeiden mukaisesti. - Taloyhtiön hallitus käy kuntoarvion tulokset läpi. - Taloyhtiön hallitus huolehtii, että kuntoarviossa esitetyt toimenpidesuositukset ja kuntotutkimustarpeet (julkisivut, putkistot, sisäilmasto, sähkö- ja tietotekniset järjestelmät) käydään läpi yhtiökokouksessa. - Erityisenä painopisteenä vaihtoehtoisten ratkaisujen esille tuominen ennen varsinaisiin hankkeisiin ryhtymistä Kuntotutkimukset - Toteutetaan kuntoarvion tai muun selvityksen perusteella suositellut kuntotutkimukset määriteltyihin ohjeistuksiin perustuen. - Taloyhtiön hallitus käy läpi kuntotutkimusten tulokset ja informoi osakkaita käytettävissä olevista vaihtoehtoista ratkaisuista Energiataloudelliset selvitykset - Ei erillisiä energiaselvityksiä/- katselmuksia. - Taloyhtiön lämmön-, sähkön- ja vedenkulutusta seurataan ja analysoidaan kuukausitasolla. - Isännöitsijä esittää hallituksen kokouksessa tiedot kulutustiedoista ja niiden kehityksestä. Kulutustiedot käydään läpi yhtiökokouksessa. - Taloyhtiöllä on voimassa oleva energiatodistus. Kunnossapitotarveselvitys - Kunnossapitotarveselvitys laaditaan minimissään vauriohistorian sekä rakenteiden ja teknisten järjestelmien käyttöiän perusteella. Tavoitetasot energiatehokkuudelle Taloyhtiön hallitus asettaa hallituksen kokouksessa tavoitteet lämmön-, sähkön- ja vedenkulutukselle. Tavoitteita ja niiden toteutumista käsitellään yhtiökokouksissa. 6\n7 Ehdotus käydään läpi osakkaiden kanssa informaatiotilaisuudessa ja kerätään osakkailta kommentit. Kommenttien perusteella muokataan tavoitteet lopulliseen muotoon, kytketään strategiaprosessiin ja hyväksytään yhtiökokouksessa. Taloyhtiön hallitus seuraa aktiivisesti tavoitteiden toteutumista hallitusten kokouksissa ja raportoi tilanteesta yhtiökokouksissa. Toimintasuunnitelma / korjausohjelma Laaditaan nykytilan perusteella taloyhtiölle tapaa noudattava toimintasuunnitelma, joka ottaa huomioon myös osakkaiden tahtotilan ja strategiaprosessissa esille tulleet tavoitteet. Laaditaan suuntaa antava asumiskustannusennuste korjausohjelman ja muiden tiedossa olevien investointitietojen pohjalta käytettävissä olevia julkisia ja ilmaisia laskentamenetelmiä hyödyntäen. (Esim. Jatke Oy:n ylläpitämä pts-laskentaohjelma isännöitsijöille linkistä: ) Toimintasuunnitelma / korjausohjelma Kuntoarvioraportissa esitetty PTS-ehdotus esitellään ja käydään läpi yhtiökokouksessa lain edellyttämässä tasossa. Hyväksytään PTS yhtiökokouksessa ja se liitetään isännöitsijäntodistuksen oheen. Toimintasuunnitelmassa otetaan myös kantaa kuntoarvion ja energiaselvityksen/-katselmuksen päivitykseen. Toimintasuunnitelma hyväksytään yhtiökokouksessa. Toimintasuunnitelma linkitetään strategiaprosessiin. Kiinteistön ylläpitoon liittyviä määritelmiä Kuntoarviolla tarkoitetaan kiinteistön tilojen, rakennusosien, järjestelmien, laitteiden ja ulkoalueiden kunnon selvittämistä pääasiassa aistienvaraisesti ja kokemusperäisesti sekä rakennetta ja materiaaleja rikkomattomin menetelmin. Kuntoarvio tehdään ryhmätyönä, johon kuuluu rakennus-, LVI- ja sähkötekniikan asiantuntija. Kuntoarvio voidaan tehdä koko kiinteistölle tai jos tarpeita koko kiinteistön käsittävälle kuntoarviolle ei ole, myös jollekin tietylle rakennusosalle, rakenteelle, järjestelmälle tai laitteelle. Kuntoarviossa todetaan käytetyt menetelmät ja mahdolliset rajaukset. Energiakatselmus on energiahallintapalveluihin kuuluva, tyypillisesti kertaluonteinen tarkastus, jossa selvitetään kiinteistön energiatehokkuutta, energiankulutusta ja energiansäästömahdollisuuksia. Kunnossapitosuunnitelmaehdotus (PTS-ehdotus) on kuntoarvion laatijan tekemä suunnitelmaehdotus, jota on tarvittaessa täydennetty kuntotutkimusten tuloksilla. Kunnossapitosuunnitelmaehdotus on pitkän aikavälin suunnitelma, joka sisältää suositeltavien kunnossapito- ja korjaustoimenpiteiden määrittelyn, ajoituksen ja kustannusennusteen esimerkiksi seuraavalle 10 vuodelle. Tätä suunnitelmaa käytetään hyväksi korjausohjelman laadinnassa. Kuntotutkimus on yksittäisen rakenteen, rakenneosan, järjestelmän tai laitteen tarkempi tutkiminen, jonka tavoitteena on saada selville mahdollisen ongelman tai vaurion laajuus ja aiheuttaja sekä antaa sen jälkeen tarvittavat toimenpide-ehdotukset suunnittelun ja korjauksen tai uusimisen lähtötiedoiksi. Tutkimusmenetelmät ovat usein rakenteita rikkovia. Kuntotutkimuksiin löytyy eri osa-alueille ohjeita, joissa on määritelty tutkimuksen sisältö, laajuus ja suoritustapa. Tutkimuksia ja selvityksiä tekevät erikoisasiantuntijat. Kunnossapitotarveselvitys on asunto-osakeyhtiölain edellyttämä asunto-osakeyhtiön hallituksen kirjallinen selvitys, joka on esitettävä vuosittain varsinaisessa yhtiökokouksessa (tilinpäätöskokous). Selvitys annetaan kiinteistön kunnossapitotarpeiden osalta yhtiökokousta seuraavien viiden vuoden ajanjaksolle. 7\n8 Liittyviä RT- ja KH-ohjekortteja RT Rakennuttajan työturvallisuusvelvoitteet talonrakennushankkeessa s. RT Konsulttitoiminnan yleiset sopimusehdot KSE s. RT Konsulttisopimuksen laadinta s. RT Suunnittelupalveluiden hankintamenettelyt s. RT Rakennusurakan yleiset sopimusehdot YSE s. RT Pienurakkasopimuksen laatiminen, rakennustekniset työt s. RT Pienurakkasopimuksen laatiminen, sähkötekniset työt s. RT Vastaanottotarkastuksen pöytäkirjan ja virheluettelon laatiminen. YSE 1998 asiakirjamalli s. RT Takuutarkastuksen pöytäkirjan laatiminen YSE 1998 asiakirjamalli s. RT Jälki-/välitarkastuksen pöytäkirjan laatiminen. YSE 1998 asiakirjamalli s. RT Maksuerätaulukon laatiminen. YSE 1998 asiakirjamalli s. RT Urakkatarjouspyynnön ja urakkatarjouksen laatiminen. YSE 1998 asiakirjamalli s. RT Valvontasopimuksen laatiminen s. RT Urakkamuodot ja asiakirjat. YSE 1998 asiakirjaohje s. RT Pienten rakennustöiden laskutyösopimuksen laatiminen s. RT Asuintalon huoltokirjan rakenne ja sisältö s. RT Asuintalon huoltokirjan laadinta s. RT Asuntoyhtiön vesijohtojen ja viemäreiden uusiminen s. RT Kiinteistön tekniset käyttöiät ja kunnossapitojaksot s.k RT Asuntoyhtiön korjaushankkeen kulku. (2010) 11. s. RT Asuinhuoneistojen märkätilojen korjaus. Korjausrakentaminen s. RT Vesikatonkorjaus. Korjausrakentaminen s. RT LVI-, sähkö- ja teleasennusten reitit ja asennustilat korjausrakentamisessa s. Talous ja tilikauden toiminta Yhtiökokouksen tekemä päätös talousarviosta on sitova kannanotto taloyhtiön ylläpitoon ja se ohjaa hallinnon toimintaa tilikauden aikana. Talousarvio on tärkeä dokumentti, joka on valmisteltava huolellisesti. Valmistelussa on otettava huomioon myös tilikautta pidempi ajanjakso. Talousarvion pohjana ovat strategiset valinnat ja tavoitteet sekä hyväksytty korjausohjelma. Talousarviossa tulisi näkyä millä tavoin valittua strategiaa tilikauden aikana toteutetaan. Taloudenpidon tulee olla pitkäjänteistä ja yllätyksetöntä, ja myös lähivuosien vastiketaso pitää pystyä ennustamaan. Vuosittaisen talousarvion toteutuminen taataan parhaiten seuraamalla lämmön, sähkön ja veden kulutusta säännöllisesti ja puuttumalla poikkeamiin. Erityinen haaste on suurten investointien rahoituksen järjestäminen ja niihin tarvittavien varojen mahdollinen kerääminen ennakkoon. Investointien rahoitukseen on mahdollista varautua ennakkoon rahastointien ja asuintalovarausten avulla. Talousarvion pohjaksi otetaan hyväksytystä strategiasuunnitelmasta asiat, joita tilikauden aikana tulee tehdä, ja arvioidaan niihin tarvittava taloudellinen panostus tai muu tarpeellinen resursointi. Tämän jälkeen sovitaan (hallituksen sisällä) vastuuhenkilöt näiden asioiden hoitamiseen. Samalla varmistetaan, että hallinnolla ja isännöitsijällä on sama käsitys isännöitsijän vastuista ja toimintavaltuuksista taloyhtiön hallinnon hoidossa. Lisäksi hallitus arvioi ennen yhtiökokousta, onko yhtiölle tarpeellista valita toiminnantarkastaja. 8\n9 Isännöintiyrityksillä on vakiintuneet käytännöt talousarvion laatimiseen, ja niiden tuottaman talousarvion rakenne on yleensä ohjelmistotoimittajan laatima. Siksi tässä esityksessä otetaan kantaa vain sellaisiin seikkoihin, jotka saattavat hyvistäkin käytännöistä puuttua ja jotka ovat sidoksissa strategiseen suunnitteluun ja pitkän aikavälin suunnitelmaan (PTS). Suositeltava taso Tilinpäätös Verrataan rinnakkain budjetoitavan vuoden ja edellisen vuoden keskeiset tilit ja esitetään muutos edelliseen vuoteen verrattuna. Määritetään hoito- ja pääomapuolen ali- tai ylijäämät erikseen (pääomapuolella lainakohtaisesti) sekä tavoiteltava ylijäämä tilinpäätöshetkellä. Toimintakertomus Toimintakertomuksen lisäksi yhtiökokouksessa esitetään omana asianaan strategiasuunnitelmassa määritettyjen tavoitteiden toteutuminen tai vaihe. Budjetin perusteet Sama vaatimus Sama vaatimus Vähimmäistaso Kirjanpitolain ja AOYL:n edellyttämä taso Kumulatiiviset ali- tai ylijäämät esitetään (pääomapuolella lainat eritellen) Laaditaan AOYL:n vaatimukset täyttävä hallituksen toimintakertomus. Esitetään strategiasta johdetut periaatteet perusteeksi hallituksen laatimalle talousarviolle. Esitetään strategiasta ja kunnossapitotarveselvityksestä johdettu korjausohjelma perusteena hallituksen laatimalle talousarviolle. Kulut: Isännöitsijätoimisto laatii kuluista lyhyen selvityksen jaettavaksi osakkaille talousarvion liitteenä tai talousarvion yhteydessä selvittää muutoin tariffien ilmoitetut ja arvioidut muutokset tulevan tilikauden aikana sekä arvioidut kulutukset. Esitetään kuluerien perusteet (määrä ja yksikköhinnat): Vesi Lämmitys Jätehuolto Sähkön energia ja siirtomaksu Kiinteistövero Tuotot: Esitetään käyttökorvaukset ja erillisvastikkeet (niiden määräämisen periaatteet) - autopaikkamaksu - saunamaksu - vesimaksu - pyykkitupamaksu Vuosibudjetti Hallitus keskustelee, onko tarpeen esittää varsinaiselle yhtiökokoukselle 1-2 kuukauden ylimääräisen vastikkeen perimisvaltuutuksesta päättämistä. Valtuutuspäätös on muotoiltava selkeästi ja erityisesti on kiinnitettävä huomiota valtuutuksen voimassaoloon eli valtuutuksen tulisi olla voimassa seuraavaan varsinaiseen yhtiökokoukseen asti. Pääomavastike: Esitetään lainoittain koron määräytyminen, yli- tai alijäämä, velallisten osakkaiden määrä tai neliömäärä pääomavastikkeen määräytymisperusteesta riippuen sekä lainan päättymisajankohta. Lisäksi esitetään lainojen lyhennykset ja laskennallinen vuosikorko sekä sen laskennassa käytetyt viitekorot ja marginaalit. Vuosibudjetti laaditaan isännöintiyrityksen käyttämän taloushallinto-ohjelmiston rakenteeseen. Erityisinä huomioina: - Varmistetaan hoitopuolen maksuvalmius eri ajankohtina (energialaskutus muuttuu arvioperusteisesta mittausperusteiseksi). 9\n10 2. ja 3. vuoden budjetti Laaditaan ja esitetään yhtiökokoukselle kahden seuraavan vuoden budjetit ja kerrotaan niiden laadinnan perusteet (inflaatio ja muut arviot) sekä selvitetään näiden perusteiden mukainen vastikekehitys. Ennustetaan ali- tai ylijäämien kertyminen tulevina vuosina Pääomavastikkeen osalta tehdään herkkyystarkastelu korkomuutosten perusteella Hankkeen budjetti Sama vaatimus Raportointi ja seuranta Sama vaatimus Tavoitteena kahden kuukauden vastikekertymä tilinpäätöshetkellä. - Varmistetaan pääomapuolen maksuvalmius koron- ja lyhennyksen eräpäivinä sekä ylijäämän tarve tilinpäätöshetkellä. - Tarkistetaan rahastojen eräpäivät ja käyttö tilikaudella. - Tarkistetaan asuintalovarausten erääntyminen ja käyttö. - Selvitetään vastike- ym. saatavat sekä periaatteet, milloin käytetään perintätoimistoa tai käynnistetään hallintaanottomenettely. - Selvitetään kulutusseurantojen raportointi (esim. 3 kk:n välein ilmoitustauluille). Arvioidaan vähintään seuraavan vuoden vastikkeet ja esitetään arvioinnin perusteet. Tehdään korjausohjelman mukainen taloussuunnitelma vuosille (budjettivuosi, korjausohjelman jakso ja PTS-jakso). Suunnitellaan tilikaudella käynnistyvän hankkeen talous - toteutuksen aikainen rahoitus: rahastoidut varat, korjausavustus ja sen tuloutus tai muu käyttö - osakkailta perittävät erät (Vrt. tekniikkaosion vastaava kohta) Sovitaan isännöitsijän kanssa talousarvion toteutumisen tarkastelujaksot (esim. 3-4 kk välein) ja raportointitapa osakkaille. Varmistetaan, että raportointivelvoite sisältyy isännöintisopimukseen. Sovitaan hankkeiden toteutumisen tarkastelujaksot ja raportointitapa hallitukselle ja osakkaille. 10


Charming Nails: The Beauty Consumer Tag\nLipstick Love -blogissa vastailtiin kivaan haasteeseen jonka nappasin itsellekin. Haasteessa vastaillaan kulutustottumuksiin meikkien osalta.\nKuukausittaisia ostoksia tulee laskettua blogia varten. Summa hieman heittelee mutta sanotaan keskimäärin 50 - 150 e. Joskus on mennyt roimasti enemmänkin mutta aika harvinaisia kuukausia ne ovat. Ei mulla ole mitään budjettia, ihan rahatilanteen mukaan menen. Nykyään on mennyt vähemmän rahaa kuin aiemmin.\nKyllä, joskus jos menee satasia kuukaudessa niin laittaa se miettimään. Toisaalta meikkiharrastus tuo iloa ja käytän meikkiä päivittäin. On mulla kaksi harrasteautoakin jotka nielevät rahaa, niihin on tietysti pakko satsata joten turhaa shoppailua on rajoitettava.\nJeffreen Conspiracyn kanssa tuli sellainen olo. Ja nehän tosiaan myytiinkin heti loppuun että hyvä että ostin omani ajoissa. Mutta hyvin harvoin tulee tuota tunnetta, ajattelen aina että saahan sen ostettua myöhemminkin. Yleensä kun ostoksia harkitsee niin pahin into laantuu. Esimerkkinä se että harkitsen Jeffreen Jawbreakerin ostoa edelleen ;DD\nMACin meikeissä on sellaisia joista en hennoisi luopua. Niissä on upeat pakkaukset ja ne ovat harvinaisia. Tosin kaikessa into laantuu, minusta tuntuu ettei MACin LE-meikkejä enää niin arvosteta. Joskus kun joku sellaisia laittoi myyntiin niin kaikki vietiin käsistä ;D on mulla varmasti monia LE-luomivärejä mutta en sillee pidä lukua niistä, meikkejä siinä missä muutkin.\nEnnen saatoin toimia niin. Tilasin eBaystä MACin kausikokoelmien tuotteita. Nythän ne lojuvat käyttämättöminä että oliko järkeä...Nykyään en siis ole valmis maksamaan enempää. Ostan jos joku ilmestyessään kiinnostaa ja jos kyseessä on LE-tuote, ostan sen epäröimättä. Sillä ehdolla tosin että se on esim.Jeffreen paletti jonka ostoa olen kuitenkin harkinnut. Anastasian Jackie Ainan ostin viimeisimmäksi koska se oli LE ja ihanin kaikista viimeaikoina ilmestyneistä ABH paleteista.\nEnemmän. Tällä hetkellä elän kädestä-suuhun koska toinen työsopimukseni loppui. Täältäpäin ei ole helppoa saada töitä ja ne työt saadaan suhteiden kautta. Muualta muuttaneena niitä suhteita ei niin ole. Enkä ala enää ajamaan pitkää työmatkaa, mitä järkeä on käydä työssa jota vihaat ja joka väsyttää sinut koska on pakko käydä töissä ja ajaa pitkää matkaa? Yli puolet palkasta menisi pelkkään polttoaineeseen ja auton pitämiseen, mitä järkeä? Ajoin ennen 3 tuntia päivässä pelkkää työmatkaa ja meinasin joka päivä nukahtaa rattiin. Enää en siihen lähde vaikka pakotetaan. En ala tappamaan tai uuvuttamaan itseäni työn takia, ei se niin mukavaa ole ;DD\nTeen nyt osa-aikatyötä, välillä tunteja on enemmän ja välillä vähemmän. Velkaahan minulla ei ole ( jos ei lasketa luottokorttilaskua ) mutta elettävä on kuitenkin ja omat laskut maksettava. Enkä halua istua yksin kotona joten töitä on tehtävä ;) Haluaisin siis ostaa enemmän ja ostaa joskus sitä mitä haluan enkä aina odottaa sitä palkkapäivää. Enemmän ostaminen ei tarkoita aina meikkejä vaan vaikkapa kenkiä.\nJos se on itseä miellyttävä. Saatan swatchailla tai kokeilla sopiiko tuote minulle. Jos kaverilla on joku uutuuspaletti jota olet itse himoinnut niin kyllähän se polte ostamiseen tulee ;) mutta joskus tilanne voi olla päinvastainenkin että joku pitkäaikainen himotus saattaa osoittautua pettymykseksi ja välillä hyvä niin :)\nBlogit ja Instagram aiheuttavat paljonkin himotuksia. Joku esittelee jonkun ihanuustuotteen niin kyllä se kiinnostus herää. Pahimpia taitavat olla Instastoryt joissa käytetään joitain meikkejä. Tuntuu että ostoslistalla on aina jotain niiden seurauksena..\nSelkeä kyllä. Lomalla tulee käytyä aina jossain ja siellä on tsekattava meikkikaupat ;) lomarahatkin tulee aina tuhlattua...saatan miettiä jonkun paletin ostoa pitkään ja hankin sen lomarahoista. Pyhien aikaan on myös useita tarjouksia joten saatan ostaa jotain pitkäaikaisia himotuksia.\nHuh huh :D jokaikiselta poikaystävältä on pitänyt salata nämä hommat...ex-ex oli niin kova valittamaan postiluukun jokapäiväisestä kolinasta meikkien johdosta että rivitaloon muutettuamme, minä aloin ottamaan postin ensin ja piilottelemaan paketteja. Revin paketit auki autossa, sulloin meikit käsilaukkuun ja vein pahviroskat samantien roskikseen. Ex taasen kielsi ostamasta mitään ja kyttäsi joka paketin mikä tuli. Kerran jäin aamupalapöydässä kiinni kun valehtelin etten ole ostanut mitään ja hemmetin postinjakaja toi kynsilakkapaketin kotiin asti ;D hirmu valitus siitäkin. Ainainen valitus meikkaamisesta ja kynsien lakkaamisesta.\nNykyisen en annakaan komennella vaan annan kuulua takaisin. Meikkaamista ihmettelee kun ei maalla tarvii kuulema meikata ja nätti olisin ilmankin. Joskus on kommentoinut kyllä että meikkejä on liikaa, kynsilakka haisee ja en saa lakata samassa huoneessa. Mutta ei ikinä kiellä ostamasta ja haluaa nähdä mitä paketeista tulee eikä valita niistä. Kun en puutu hänen harrastuksiin niin ei hänelläkään ole sanomista minun jutuissa ;) ystävät tietää ja varmaan naureskelevat ( miespuoliset ), perheenjäsenistä suurinosa eikä mun tarvii häpeillä tai salailla näitä asioita nykyään.\nAika monta kymmentä tuotetta on...mahdoton ajatus se olisikin että kaikkea ehtisi käyttää. En kuitenkaan säilö vuosikausia mitään helposti pilaantuvia tuotteita että kyllä mulla on kaikki käytössä. Esim. meikkivoiteita mulla on 4 avattuna tällä hetkellä, peiteaineita kaksi. Luomivärit, poskipunat yms säilyvät kyllä ongelmitta vuosikausia ;)\nHassu kysymys. Kukaan toinen ihminen ei ole painostanut, miksi edes painostaisi? Tuli tietysti myyjät mieleen jotka yrittävät saada ostamaan. Olen kyllä ns.helppo nakki, minut saa helposti sortumaan uutuuksiin tai kivoihin juttuihin etenkin jos myyjä on tuttu...terkkuja ;) mutta en ole ikinä ostanut sellaista mitä en oikeasti tarvitse tai käytä. Jos tosissaan ajatellaan. Mikään tuote ei ole jäänyt lojumaan turhanpanttina.\nMinä kyllä olen pahemman luokan keräilijä, se on myönnettävä! UD palettien Naked -sarjasta on kyllä aina se uutuus saatava jos se on vähänkään kiva. Anastasian paletteja seuraan ja ostan kivat. Jeffreen meikkejä voisin kyllä sanoa kerääväni mutta sellaisia tietty vaan joita käytän. Että en nyt osta miltään merkiltä mitään mitä en käyttäisi.\nPahimpina MAC -vuosina ostin jokaisesta kokoelmasta jotain. Olisinpa silloin pitänyt kirjaa ostoksista ja summasta joka meikkeihin kuukausittain meni. MACin meikit ei kuitenkaan halpoja ole. Ostin myös usein Diorin viisikkoja eli 5-couleurs luomiväripaletteja. Silloin ne maksoivat n.50-55 e. Nykyään en kyllä joka kuukausi ostaisi noin kalliita paletteja. Mutta nyt on hyvä kokoelma kun on aikoinaan tullut kaikkea kerättyä ;)\nTässä on aasinsiltaa pitkin tultu koko ajan tähän vastaukseen. Eli kyllä, vaikka ei siltä vaikuta, ostan nykyään vähemmän ja järkevämmin. Yksinkertaisesti ei ole varaa koska mitä aikuisemmaksi olen tullut, sitä enemmän pidän huolen siitä että maksan itse omat juttuni ja omat menoni. Näin aikuisena on myös järkevämpi rahankäyttäjä ja osaa ajatella pitkäjänteisemmin.\nEnnen halusin omaa kämppää ja sitä samaa mitä muillakin. Ajattelin että sitten vanhana mulla on oma asunto jossa asua ilman velkaa. No nämä hommat on mennyt reisille enkä halua enää mitään asuntovelkaa. Sanotaan näin että haluan pitää rahan ja rakkauselämän erillään. Haluan sijoittaa asioihin jotka on minulle aina tuoneet onnea ja joista voin nyt nauttia. Koska ei ikinä tiedä onko niistä nauttimassa 10v päästä. En ajattele että pitää säästää, sijoittaa ja ajatella tulevaisuutta. Toki sitä pitää miettiä eikä asioitaan saa pissiä, mutta tykkään mun elämästä ihan näin. Pieni pesämuna on aina oltava, vähän omaisuutta ja elämä muutenkin mallillaan.\nEli voisin sanoa että minusta on tullut järkevämpi rahankäyttäjä kuin mitä 20v sitten olin. Minkään ostamista en ikinä lopeta tai mieti ostolakkoja, aina sitä rahanmenoa on. Ajattelen kuitenkin niin että jos herään aamuisin klo 4-5 ja joudun käymään töissä, on siitä saatava vähän palkkaakin joilla voi hankkia ihania asioita. Vaikka niitä meikkejä ;)\nMitä ajatuksia postaus herätti? Millainen meikkishoppailija sinä olet, onko ajatusmaailma muuttunut vuosien myötä?\nAnonyymi 3. toukokuuta 2020 klo 13.34\nOli kyllä mielenkiintoinen postaus.\nHuh, mitä olet joutunut kokemaan ex-ex-puolisoidesi toimesta. Omat rahat, omat ostokset kullakin.\nMaalla tai kaupungissa, kaikkialla saa meikata, jos siltä itsestä tuntuu. Minäkin olen kuullut samaa, että ilman meikkiäkin olen nätti. Hyvä niin, tykkään meikata tai olla meikkaamatta. Onneksi en ole kokenut mitään painostusta meikkaamisen lopettamiseksi. Kynsilakan hajun kauheudesta olen kuullut, mutta se taitaa olla yleistä. En minäkään pidä siitä hajusta. ;) Lopputuloksesta enemmänkin. :D Minua enemmänkin rohkaistaan ostamaan, kun ihastelen jotain. Siinä voi olla vaikea tilanne, kun pitää kuitenkin harkita tarkkaan ostoksen tarpeellisuutta. ;D\nVuosien mittaan olen tullut harkitsevammaksi ostosten suhteen ja se on vain hyvä asia.\nVuosia sitten piti ostaa jotain vähän joka OPI:n kokoelmasta. Viime vuosina kokoelmien värimaailma on toistanut itseään, niin on jäänyt ostamatta. Nykyään harkitsen lakkojen ostoa paljon enemmän.\nCharming Nails 5. toukokuuta 2020 klo 12.42\nMinäkään en ole aikoihin ostanut OPI lakkoja, en tykkää niistä Infinite Shine lakoista yhtä paljon kuin perinteisistä. Ja kokoelmat toistaa aina itseään...nyt tilasin pari uutta Picture Polishia, pitkästä aikaa ;)\nJanita/Vadelmamurusia 4. toukokuuta 2020 klo 19.23\nTällaisia haastepostauksia on aina kiva lukea :) Jotenkin tuntuu, ettei juuri esimerkiksi meikkeihin kuluttamista hyväksytä yhtä helposti, kuin moneen muuhun asiaan kuluttamista. Moni ei tunnu myöskään ymmärtävän sitä, että jotkut keräilevät meikkejä samalla tavalla kuin joku toinen kerää Aku Ankkoja tai nättejä peltipurkkeja. Vaikka toki meikkejäni käytän, niin olen sen verran hamsteri, että pidän kyllä kaikki nätit tuotteet itselläni vielä vanhenemisen jälkeenkin ja haaveilen siitä, että joskus saisin meikkihuoneen, johon laittaa niitä esille :D\nCharming Nails 5. toukokuuta 2020 klo 12.43\nSellaiset kaverit jotka meikkaa ja laittautuu itsekin, ymmärtävät tättä paremmin. Mutta ei muut :D\nLinda 5. toukokuuta 2020 klo 8.32\nKiva kun vastailit näihin kysymyksiin! Mutta apua toi miten oot joutunut exiltäsi peittelemään kosmetiikkaostoksiasi :o Mun mielestä jokaisen harrastukset on henkilön ihan omia asioita ja jokainen käyttäköön rahansa mihin haluaa. Tietty jos kyse olisi siitä, että eläisi yli omien varojensa ja kaikki menisi pelkästään siihen harrastukseen, olisi ihan hyväkin toisen osapuolen yrittää asiaan puuttua ja sanoa jotain. Mutta siis jos omat raha-asiat on ihan hallinnassa, eikä parisuhteen toinen osapuoli sen suhteen kärsi mitenkään, niin mitä kenenkään toisen meikkiostokset tai mitkään muutkaan kuuluu muille? :D Saa kai sitä mielipiteensä joo ilmaista, mutta että ihan kieltää toista ostamasta jotain..\nMä piilottelin aikoinani perheeltä, ystäviltä ja exältä mun blogia. Nyt sekin tuntuu absurdilta ajatukselta, kun kaikkihan siitä toki nykyään jo tietää, mutta mun meikkihamstrauksesta ne on kyllä olleet perillä ihan alusta asti :D\nCharming Nails 5. toukokuuta 2020 klo 12.45\nMä en kyllä hirveästi blogista huutele mutta en toisaalta sitä peittelekään. Naurattaa kyllä nykyään nuo exät ;DD omia rahoja tuhlasin silloin kuten nykyäänkin. Ehkä vaan enää ei meikkihommat niin paljoa kiinnosta, ainakin välillä on vähän hiljaisempaa :)\nMia / Beauty Highlights 6. toukokuuta 2020 klo 12.56\nSiis apua, millaisia kommentteja oot sun exiltäsi saanut! Mun mielestä jokaisella on oikeus harrastuksiin ja varmasti niitä sun exilläkin oli. Mitäs jos sä valittaisit vaikka siitä, että "kauheita summia laitat tuohon autoos koko ajan". Varmaan muuttuisi ääni kellossa :D Ymmärtäisin kommentit, jos rahat olisi kaikki yhteisiä ja vinguttaisi yhteisen tilin korttia koko ajan kosmetiikkaan ja meikkeihin. Mutta itse jos on palkkansa ansainnut, on oikeus kuluttaa se mihin tahtoo - toki yhteinen talous pitää huomioida ja pystyä ottamaan osaa myös kodin juttuihin, eikä niin, että sanoo olevansa rahaton, koska laittoi kaiken meikkeihin :D Mutta siitä tuskin oli sun exiesi kanssa kyse :)\nCharming Nails 7. toukokuuta 2020 klo 6.40\nEi ollut kyse, molemmilla omat harrastukset ( osittain yhteiset ) mutta aina olen maksanut omat menot ja aina on ollut talous kunnossa. Joo, jälkikäteen nuo naurattaa mutta mietin samalla että sitä on ollut helposti johdateltavissa. En ole tietenkään tehnyt niin mitä on käsketty mutta syystäkin joku on exä jos komentelee noin ;) onneksi nykyinen mies on maailman ihanin ja vaikka leikillään joskus naljailee meikeistä niin kiltisti ajoi minut Berliinin keskustaan pelkkää Sephoraa varten ja lähti ulkopuolelle odottamaan <3\nLauraKatarooma 11. kesäkuuta 2020 klo 9.17\nTosi mielenkiintosta luettavaa tämmöset postaukset! Ja sulla on hyvä asenne tähän hommaan. Ja tosi hyvä, että sun exät on exiä. <3\nItellä sillon ku vielä pystyin kynsiä lakkaamaan ni meni rahaa lakkoihin, ku aina oli jotain ihanaa, jonka halus. :D Mää kaipaan edelleen monen vuoden jälkeen kynsien lakkaamista. Perkeleen astma.\nCharming Nails 11. kesäkuuta 2020 klo 13.40\nKyllä mulla edelleen on paljon lakkahimotuksia mutta pystyn olemaan ostamatta :) kun en kuitenkaan niin usein enää niitä käytä :) näinpä, jos ei eksät olisi eksiä niin ei olisi tätä nyksää <3


Jyväskylän yliopiston kauppakorkeakoulun opiskelijat » Pörssi ry\nOsuuskauppa Keskimaa on tiiviisti kiinni oman maakuntansa elämänmenossa. Keski-Suomen ja keskisuomalaisten ihmisten hyvinvointi ovat Keskimaalle sydämen asia myös sponsorikohteiden valinnassa. Tutustu sponsorikohteisiimme tästä.\nAvance Executive MBA ohjelma– rakenna oma menestyspolkusi\nPörssin ja Suomen Ekonomien jäsenenä olet osa yli 50 000 ekonomin ja kylterin yhteisöä. Pörssiläisenä opiskelijaelämä maistuu parhaimmalle, lisäksi saat käyttöösi kaikki Suomen Ekonomien edut ja palvelut!\nMiten liityn, mitä saan?\nPörssin sijoituskerho etsii innostuneita vetäjiä!\nSijoituskerholle haetaan nyt kahta innokasta ja osaavaa vetäjää. Sijoituskerhon vetäjät ovat vastuussa kerhon toiminnasta, eli erilaisten luentojen tai koulutusten järjestämisestä…\nTutorit syksylle 2020 on valittu!\nJyväskylän yliopiston kauppakorkeakoulun tutorit ovat: Yrityksen taloustieteet Hilla Höyhtyä Taneli Junnunkauppi Joni Moilanen Hanna Mäkelä Eemil Perttula Panu Reinikka Salla…\nPörssi ry:n tiedote\nRakkaat pörssiläiset, Olemme päättäneet, että emme kutsu jäseniämme koolle yhteisiin tapahtumiin tai Selkkariin seuraavan kuukauden aikana (13.3.-13.4.). Tämä tarkoittaa, että kaikki tapahtumamme on peruttu kyseiseltä aikaväliltä, ja Selkkarin ovi on suljettu. Seuraamme koronapandemian kehittymistä ja pidämme teidät ajantasalla kevään tulevista tapahtumista. Otamme tilanteen vakavasti ja haluamme osaltamme asettaa kaikkien terveyden etusijalle. Pohjaamme päätöksemme Suomen hallituksen 12.3. julkaisemaan tiedotteeseen koronavirukseen (COVID-19) liittyen ja toimimme Jyväskylän yliopiston, Suomen Ekonomien sekä JYY:n linjauksiin perustuen. Lisätietoja tilanteesta antaa hallituksen puheenjohtaja Sami Wessman, *protected email* Jyväskylän yliopiston ohjeistus opiskelijoille: Muistakaa kuitenkin rakkaat jäsenet, Pörssi elää pörssiläisissä vaikeinakin aikoina …


Pieni Auton Lainat - Suoraviivainen Contrasting Doll - O naszych rysunkach\nTämä tuo paljon haasteita kuin ei ole tehdä maksujen ajoissa on luottokortteja ja muut pankkilainaa luo alle keskiarvon luotto paljon ja kyvyttömyys saada ylimääräisiä henkilökohtaiset lainat ehdottamaan . Sinun tarvitsee vain tehdä tutkimus tehdä . raha määrä korot ja takaisinmaksun ilmaisu määräytyy useiden muuttujat aivan kuten tuotot , pääoma ensimmäinen talletus ja luottokelpoisuuden. Sen lisäksi, että , kuusikymmentä minuuttia rahaa etukäteen on hyvin helppo saada, ja luultavasti saada se nopeasti kanssa Ameriloan. Mukana on myös monia muita menetelmät internet auttaa ostaa bargain haluat nopeudella todella on varaa . Ylivoimaisesti valinnut luoton pisteet valinta : Lyhytaikaisten lainojen on paljon valmiudet joka on helpottanut sen päällystys avulla to mielissä on nippu [url="http://lainaailmanvakuuksia101.weebly.com"]lainaa ilman vakuuksia[/url] Lainat kuuluu jokainen katastrofi rahoitus tarpeeseen kuten kustannus on lääkärin laskuja , kulut hinnat, autojen huolto sekä muu tarvitsemme jonka pitäisi olla saavutettu a nopeammin . On tuulta tyyppinen laina löytää Siksi voi voit kun olet hätätilanteessa skenaario . Toisaalta , sotilaallisten henkilökunta erityisesti kohdennettuja ja ovat myös kaikkein kohteena tämäntyyppisen henkilökohtainen laina provides . Vailla tuotot vapautuu alkaen kuluttajille ja rahoituslaitosten ei myöntäminen lainat , pienten laitosten todella sammuttamista tai partaalla se.\nSovellus lähestymistavan on eräänlainen perus ja helppo yksittäiselle . Koska eräänlainen Peruskoulu pääoma , hyvin halunnut valintoja rahoitus , mutta liian tarjotaan yksinkertaisesti pieni määrä tutkijat. avain malleissa sisältävät luotettavuudesta tämä yritys , takaisinmaksuaika sekä korot . Ennen etsien jälleenrahoituksen , opiskella ihmisten luottotietojen . Myös Tutkimus teidän sopimus varoen ennen allekirjoittamista . Tästä syystä perustelut useimmat paikka - asukkaat meidän elämä on ei taloudellisesti yritys [url="http://pikavippiluottotiedottomal101le.webs.com"]laina walker bouncing[/url] maksutta nopeasti luottotietoja olisi instant tavalla, joka voi olla tuotto , ja tietyissä tärkeä olosuhteissa paikka sinun pitäisi tuoda luottotiedot in lainanantaja linjalla. Techniques olemassa Clean Up Luotto luotettavuutta. Outstanding päätökseksi Bad Credit Score . maksu Aikataulu ajoja 14-31 lyhyessä ajassa jälkeen hakemuksesi on sai.\nMiten? On oikeastaan kortit joka oli ollut luoneet Jos sinulla on huono luotto arvostelut ja henkilöitä ilman historia luotto kuin opiskelijoiden . Kurssit Sisältyvät Velka Tuki . maksaa takaisin - pois on yleensä se, että korot yleensä halvempaa ja asuntolaina rajat usein lisääntyi , vaikka tämä voi riippuvat tapaus -by- esimerkiksi pohjatyötä.\nasuntolainaa iso ostot , mikä on syy, suuri määrä lainan tarjoajien on tiukat näkökohdat ja soveltajilta tyydyttääkseen ennen hyväksyntä yleensä annettu . Saat lainan määrä noin $ 25000 aikataulussa of kuusi kuukausi kymmenen vuosikymmeniä . Jos henkilökohtainen laina hakijoiden on ilman työtä ja ne myös ei yksityinen tahansa ratkaistu keskipiste tehtävistä turvallisuus , ne eivät todellakaan ole oikeutettuja tahansa rahoitusapua . Omat omaisuus ehkä puitteissa hyvä mahdollisuudet of takavarikko [url="http://lainaanopeasti1on1.tumlr.com"]lainaanopeasti1on1.tumlr.com[/url] onko seuraava rahoitus rasva Tietoa lapaluiden opiskelijat on nostetaan . Ilmeisesti , saada sopimus kanssa Bucks 50.000 liitetty asuntolaina laina yleensä helpompaa kuin sinä ovat Raha 50.000 unleveraged asuntolaina ja ymmärrettävästi niin. Lisäksi, Internetissä palvelut myös avulla voit vähentämiseksi tarpeettomia paperityötä yleisesti vaaditaan mutta saada rahoitustuotteiden .\nNe voivat paremmat tuki in käsittely teidän auton rahoitus sovellus . Jos nämä näkökohdat ovat täyty , laina on valmiit tehdyt ja myös sinun saada rahaa sisäpuolella kellon ympäri ja sovellus . seikka minun asiani ei ole niin onnistuneen kuin se voisi olla isn " t mitään yksilön huolimattomuudesta mutta Oma .


Always walk beside you: syyskuuta 2016\nPhoto booth -kuvauspiste oli yksi häidemme ohjelmanumeroista. Olimme vuokranneet polaroid-kameran Juhlahuumalta ja samasta osoitteesta saimme ostettu myös filmiä kameraan. Askartelin ja ostin muutamia propseja valokuvia varten. Photo boothin taustana oli Sarandialta vuokrattu ihana puinen ovi.\nValokuvista tuli aivan mahtavia! Pyysimme vieraitamme ripustamaan kuvat esille ja sitten kiitoskorttien mukana laitoimme otetut kuvat vieraillemme. Halusimme nimittäin itse nähdä kuvat ja ottaa vielä kuvista kuvat, joten tämä oli hyvä ratkaisu. Vieraat olivat ihanasti heittäytyneet ja hassutelleet kuvissa!\nKuvausnurkan rakensimme takapihan terassille. Sisällä tilaa oli rajoitetusti ja vaikka esimerkiksi yläkertaan olisi mahtunut, tuli ongelmaksi valo. Toki polaroid-kamerassakin on erilaisia säätöjä, mutta selvästi parhaita kuvia tuli luonnonvalossa.\nPhoto booth oli hauska ohjelmanumero, joka kulki kätevästi mukana ilman suurempaa vaivannäköä. Sisko-kaasoni oli kuvausnurkan vastaavana ja vaihteli filmejä ja otti halukkaista kuvia. Tämä sujui jouhevasti ja ilman ongelmia. Olimme varanneet filmiä yhteensä 100 kuvan verran. Filmejä jäi yli kolme pakettia eli 30 kuvan verran. Hieman vähemmälläkin olisi siis pärjännyt.\nLähettänyt Susanna M klo 22.04\nTunnisteet: kuvausnurkka, photo booth\nKarkkibuffetin vieressä meillä oli kaksi pöytää. Toinen pöytä oli varattu häälahjoille ja korteille, toisessa pöydässä oli puolestaan paljon kaikkea pientä tavaraa. Sieltä löytyi vieraskirja, tulevien hääpäivien pullot, minun polttarikansio ja kehyksissä 10 asiaa, jota arvelimme, että vieraat eivät meistä tiedä.\nEnsimmäisessä kuvassa pöydät ovat vielä hieman kesken, mutta kaikki olellinen on kuitenkin paikallaan. Seinällä somisteena oli Design Sarandian Tahdon- ja Rakkauden säännöt -printit, jotka sopivat tilaan ja tunnelmaan hyvin. (Ja tavallisesti löytyvät osana meidän olohuoneen sisustusta)\nVieraskirja on esitelty erillisessä postauksessa, joka löytyy täältä. Läheskään kaikki eivät vieraskirjaan kirjoittaneet, mutta siltikään en pitänyt sitä turhana. Toki jos joku olisi pitänyt pöydästä ottaa pois, olisi se ollut vieraskirja.\nKortit ja samalla lahjat oli osoitettu toiselle pöydälle vanhan matkalaukun ja kortti-viirin kera. Tarkempaa kuvaa matkalaukusta ja viiristä pääset katsomaan täältä.\nInsinöörin morsian -blogista bongasin kesällä idean, jossa hääpaikalle laitetaan esille yllättäviä faktoja hääparista. Idea oli hauska ja halusin sen meilläkin ehdottomasti toteuttaa. Faktojen keksiminen oli hauskaa ja jopa hieman vaikeaa!\nVieraskirjaa tärkeämpänä pidimme näitä viestejä tulevaisuuden hääpäiville. Idean esittely löytyy kokonaisuudessaan täältä, mutta lyhykäisyydessään se oli, että saisimme viestejä vierailtamme tulevaisuuden hääpäiville kuvan pulloihin säilöttyinä. Numerot symboloivat aina kyseistä hääpäivää. Hääpäivänä rikomme pullon ja luemme kyseiselle vuodelle tarkoitetun viestin.\nJokaisella vieraalla oli paikallaan pieni lappu, johon viestin sai kirjoittaa. Ohjeistuksessa pyydettiin, että jokaisesta pöytäseurueesta tuli ainakin yksi viesti jokaiselle eri hääpäivälle. Saimmekin todella paljon viestejä pullojen täytteeksi ja on jo ajatuksena aivan ihanaa päästä tulevaisuudessa viestejä lukemaan. Suosittelen!\n**Valokuvat ottanut Jan Sundman. Ethän kopioi, kiitos!*\nLähettänyt Susanna M klo 19.06\nTunnisteet: puinen vieraskirja, tulevaisuuden hääpäivät, tätä et tiennyt meistä, vieraskirja, viestit hääparille\nTein itse oman häämeikkini. Suurin syy taisi olla hääpaikkamme sijainti ja lähialueen meikkaajien puuttuminen. Laitoin kyllä kahdelle kauneushoitolalle viestiä, mutta toinen oli lomalla juuri häidemme aikaan ja toisesta en saanut vastausta lainkaan. Niinpä päätin toteuttaa päässäni muhineen ajatuksen meikkaamisesta itse juhlapäivänä.\nAloitin valmistelut hyvissä ajoin. Kävin keväällä Stockmannin MAC-pisteellä meikattavana. Pisteille voi varata aikaa meikkaukseen ja se on "ilmainen", mikäli ostaa kolme tuotetta. Kerroin meikkaajalle suunnitelmani meikata itse hääpäivänä ja toivomukseni saada vinkkejä sen suhteen. Tuolla kerralla keskityimme erityisesti silmämeikkiin ja huuliin. Luomivärin ja huulipunan käyttö on itselläni ollut aina aika vähäistä ja siksi kaipasin erityisesti opastusta niihin. Sainkin hyvät eväät ja tuotteet harjoitteluun ja niistä kirjoitinkin jo keväällä postausta, joka löytyy täältä. Lähempänä häitä kävin vielä hankkimassa pohjatuotteet, jotta sävy oli varmasti oikea.\nPäädyin loppujen lopuksi hankkimaan kaikki häämeikissä käytetyt tuotteet MAC:ilta. Koekäytössä meikit olivat kestäviä ja laadukkaita. Halvemmalla en siis todellakaan päässyt, mutta toisaalta, nyt kaapistani löytyy hyvät meikit ja hääpäivänä ei ollut ongelmia meikin kestävyyden kanssa.\nKaiken meikin pohjalle laitoin pohjatuotteeksi Prep + Prime emulsiovoiteen, joka tasoittaa ja rauhoittaa ihoa. Voide parantaa meikkivoiteen ja puuterin kestävyyttä iholla poistaen ylimääräistä rasvaa ja punakkuutta. Testikäytössä huomasin kyllä selvän eron meikin kestävyydessä ja tasaisuudessa, mikäli tätä tuotetta ei ollut pohjalla!\nMeikkivoiteena oli Studio Fix Fluid. Meikkivoide levittyi helposti tasaiseksi ja sai iholle mattapinnan. Meikkivoiteen lisäksi käytössäni oli Pro Longwear Concealer -peitevoide. Peitevoidetta käytin ongelmakohdissa, esimerkiksi silmänalusissa. Valokynää käytin puolestaan tuomaan meikkiin heleyttä.\nPuuterina käytössä oli väritön puuteri. Meikkaaja olisi suosittanut väritöntä irtopuuteria, mutta kiinteässä muodossa oleva puuteri oli kuitenkin hääpäivän kannalta käytännöllisempi ratkaisu. Puuteri kulkeutui mukana laukussa ja mukana oleva peili oli myös käytännöllinen. Poskipuna viimeisteli pohjameikin.\nRipset kävin laitattamassa Hiushuone Kerhossa hääviikolla, joten ripsivärille ei ollut tarvetta. Rajaukset silmiin tein jo pitkään käytössä olleella nestemäisellä rajauskynällä. Luomiväripaletissa oli maanläheisiä sävyjä, joista yhdistin kolme eri sävyä luomiin. En enää edes muista, mitkä väreistä valitsin hääpäivänä. Olin etukäteen kokeillut useita eri variaatioita ja kaikista tuli hyvät, joten hääpäivänä menin täysin sen hetkisen fiiliksen mukaan. Kulmakynänä oli MAC:in Eye Brows -kulmakynä.\nHuulten rajaukseen käytössä oli Lip pencil -huultenrajauskynä ja huulipunan sävynä Faux. Huulipunia tuli ostettua yhteensä kolme erilaista, sillä oikean sävyn päättäminen oli vaikeaa! Onneksi kaikki muutkin ostamani punat ovat olleet käytössä jälkeenpäin.\nMeikistä en huomannut ottaa erikseen kuvaa, joten mennään jo muutamaankin kertaan nähdyllä kuvalla:\nOlin tyytyväinen hääpäivän meikkiini. Muutamaan kertaan vessareissujen yhteydessä lisäilin huulipunaa, mutta muutoin meikki kesti oikein hyvin koko päivän. Tärkeintä oli kuitenkin, että meikki oli itseni näköinen. Muutamia haasteita toki meikkaamisessa oli. En ole tottunut laittamaan näin paljon erilaisia tuotteita, joten aamulla piti oikeasti pysähtyä ja miettiä, missä järjestyksessä mitäkin laitetaan. Lisäksi huulten ja silmien rajaukset eivät sujuneetkaan niin hyvin kuin harjoitellessa (jännityksellä taisi olla osuutta asian kanssa... ) Onneksi yksi kaasoista pelasti ja teki rajaukset minulle. Itse meikatessa kannattaa siis varata kunnolla aikaa, jotta ehtii tehdä meikin rauhassa ja korjata tarvittaessa. Ja etukäteen harjoittelun merkitystä ei voi liikaa korostaa!\nTunnisteet: häämeikki, mac, meikkaaminen itse\nHääpuku on yksi morsiamen tärkeimmistä asusteista hääpäivänä. Oli budjetti siihen sitten pieni tai suuri, jokainen haluaa löytää itselle sopivan puvun. Minulla oli muutama tärkeä kriteeri pukuuni: halusin siihen pitsisen yläosan ja että puku olisi mukava päällä. Kävin sovittamassa muutamassa liikkeessä pukuja, mutta mikään tarjolla olevista ei täysin säväyttänyt. Niinpä siirryin nopeasti toiseen vaihtoehtoon, joka oli hääpuvun teetättäminen.\nMarssin siis eräänä iltapäivänä Turussa sijaitsevaan Butik Lilianiin ja kysyin hintaa unelmieni hääpuvulle. Olin tyytyväinen saamaani tarjoukseen ja homma olikin sillä selvä. Teetettyjen pukujen hinnat vaihtelevat paljon, riippuen tekijästä ja siitä, millainen puku on toiveissa. Omalla kohdallani hääpukuni budjetti pysyi alkuperäisessä, vaikka puvun teetätin. Liikkeestä ostettuihin pukuihin täytyy melkein poikkeuksetta tehdä ainakin joitain muutoksia, joka nostaa hintaa aina jonkin verran.\nAloitimme hääpuvun tekemisen tammikuussa. Sitä ennen Riikka oli hankkinut kankaat ja idean puvusta lähettämieni inspiraatiokuvien pohjalta. Koko prosessin ajan pystyin luottamaan täysin siihen, että Riikka loihtii puvusta täydellisen juuri minulle. Ja niinhän siinä kävikin! Hääpuvun teetättäminen oli muutenkin hyvin vaivatonta: sovimme suurimmat linjat yhdessä, muutoin luotin Riikan ammattitaitoon. Kävin kevään ja kesän mittaan sovittamassa pukua muutamia kertoja ja sovitusten pohjalta tehtiin pieniä muutoksia ja suunniteltiin kokonaisuutta.\nAloin jo kirjoittamaan, mistä kaikesta pidin erityisesti puvussani. Listaus oli kutakuinkin koko puku, joten niitä on ehkäpä turha listailla.\nHiuksissa minulla oli ihana Aino-koru. Koru oli mukana koekampauksessa, jossa suunnittelimme sille sopivaa paikkaa. Alkuperäinen ajatukseni oli, että koru olisi ollut takana, mutta todellisuudessa se ei sinne sellaisenaan kampaukseeni sopinut. Niinpä päädyimme laittamaan korun sivulle, jonne se sopi hyvin. Suosittelen siis suunnittelemaan etukäteen hiuskorun paikan.\nKuinka monella ensi vuoden morsiamella on suunnitelmissa teetättää hääpuku?\n**Kuvat ottanut Jan Sundman. Kopiointi kielletty, kiitos!**\nLähettänyt Susanna M klo 15.58\nTunnisteet: aino-koru, butik lilian, hiuskoru, hääpuku, morsiamen pukeutuminen, morsiuspuku\nYläkerran koristelut olivat alakerran tapaan melko yksinkertaisia. Kattoon laitettiin hallaharsoa ja harson taakse led-valonauhaa tunnelmaa luomaan. Sivuilla roikkuivat paperinarusta tehdyt valkoiset pallot, joiden tekemisestä suuri kiitos kuuluu äidilleni.\nSivustaa koristivat pallojen lisäksi viirit ja pöytien maljakoissa oli mustikanvarpuja. Yläkerrasta löytyi myös Viskinurkka ja mietoja alkoholijuomia sinkkisoikoissa.\nSaimme luotua oikein tunnelmallisen kokonaisuuden, jossa kelpasi juhlia! Melkoisen kuuma yläkerrassa kyllä oli. Näin jälkiviisaana olisi ollut hyvä hankkia muutama tuuletin ilmaa kierrättämään. Onneksi alakertaan pääsi vilvoittelemaan ja toisaalta, ei lämpö kenenkään menoa ainakaan näyttänyt haittaavan!\n**Kuvat Jan Sundmanin ottamia. Ethän kopioi, kiitos!**\nLähettänyt Susanna M klo 19.24\nTunnisteet: DIY, hallaharso, koristeet, led-valot, paperinarupallot, viirinauha\nJuhlapaikkamme Tervahovi on kahdessa kerroksessa. Alakerrassa on iso ruokailutila ja keittiö, yläkerrassa puolestaan bändilava ja tanssilattia. Tunnelmaltaan Tervahovi sopii hyvin maalaisromanttisiin häihin, sillä sisällä on tummaa puuta. Pöydät ja tuolit ovat siistit ja esimerkiksi tuolihupuille emme kokeneet tarvetta. Melko tumman yleisilmeen vuoksi halusin koristeluihin mukaan raikkautta valkoisella ja pastellisävyillä. Kokonaisuudesta tuli mielestäni tasapainoinen ja olinkin erittäin tyytyväinen siihen, mitä saimme aikaan perjantain aikana.\nValkoiset riisipaperipallot tilasin Ebaysta. Halpaa oli ja kyllä sen laadussa tietenkin huomasi. Lähinnä palloja piti vain käsitellä suurella varovaisuudella, sillä paperi oli sen verran haurasta. Muutamaa pientä reikää lukuun ottamassa saimme kaikki ehjinä kattoon ja hyvältä näytti! Muuta koristetta katto tai seinät eivät kaivanneetkaan.\nJokaisessa pöydässä oli muutama ohjelma-lehtinen. Suunnittelin ulkomuodon Canvalla ja tekstiosat olivatkin yhtenäisiä hääkutsumme kanssa. Ohjelmat olivat kaksipuoleisia, toisella puolella teksti oli suomeksi ja toisella puolella ruotsiksi. Tulostutin lehtiset X-copylla hääbingojen kanssa samaan aikaan. Ohjelmat pysyivät pystyssä jämäkän paperin ja kuohuviinipullojen korkeista tehtyjen pidikkeiden avulla.\nJokaisen vieraan paikka näytti tältä. Kaikilla oli edessään hääbingo, kynä ja pieni lappu. Lappuihin kirjoitettiin viesti jollekin meidän tulevista hääpäivistä. Paikkakortit olivat kiinni viinilaseissa, joten ne toimivat myös lasin tunnistamisen apuna koko juhlan ajan. Tässä näkee myös pöytäkukkia vielä lähempää. Metallin ja pitsin yhdistelmä maljakkoina toimi mielestäni loistavasti!\nPöytäliinoina meillä toimi Ikean knoppa-lakanat, jotka olivat mielestäni enemmän kuin hyvä ratkaisu. Peseminen ja silittäminen olivat tosin kyllä vaivalloista puuhaa, mutta siitäkin selvittiin. Pöytänumerot tein myös itse ja niistä löytyy postausta täältä. Ennen juhlan alkua sytytettiin pöytiin vielä kynttilät ja ne toivat oman lisänsä tunnelmaan. Tumman tilan ansiosta kynttilät toimivat hyvin keskellä päivääkin!\nOn kyllä ihana katsoa kuvia jälkikäteen ja todeta, että en muuttaisi mitään.\nLähettänyt Susanna M klo 19.09\nTunnisteet: DIY, häiden kukat, hääkattaus, häät, koristelu, koristelut, pöytäkoristeet, pöytäkukat, tervahovi


Älä säilytä taakalta tuntuvaa tavaraa – kaksi keinoa selvitä kamakaaoksesta | Yle Uutiset | yle.fi\n22.1.2016 klo 07.23\nAmmattijärjestäjä Ilana Aalto tietää, miten koti laitetaan järjestykseen. Yleensä hän antaa kuusi vinkkiä, mutta tiivistää neuvot kahteen tärkeimpään.\nMieti voimavarasi ja valitse sen mukaan, mitä järjestät. Jos on viisi lasta, vaativa ura ja paljon harrastuksia, älä lähde räjäyttämään koko vinttivarastoa kerralla. Ota pienissä erissä sen mukaan, mitä itse ehdit ja pystyt.\nÄlä järjestä romua. On tosi tärkeää pystyä luopumaan niistä tavaroista, jotka tukkivat kaappeja. Mikään säilytyspaikka ei tule toimivaksi sillä, että sitä vaan järjestetään ja järjestetään. Täytyy olla rohkeutta luopumiseen.\nKaiken säilyttäminen on tulevaisuudenpelkoa\nTavaroiden pois heittäminen on monelle järjestämisen vaikein osuus. Ilana Aalto kehottaa miettimään, mitä tavaroita ihan oikeasti tarvitsee.\n– Jos on niitä tavaroita, joista miettii, tarvitsenko tätä vielä, eikä luota siihen, että pärjää ilman – se on tulevaisuudenpelkoa.\nKenelläkään ei ole velvollisuutta pitää elämässään tavaraa, joka tuntuu taakalta tai väsyttää.\nAalto nostaa esimerkiksi mehulingon, jota sen omistaja ei ole koskaan käyttänyt, mutta miettii, että jos kuitenkin ensi kesänä.\n– Silloin kannattaa miettiä, että jos kuitenkin käy niin, että haluaa tehdä itse mehua, niin ehkä lingon voisi saada lainaan naapurilta. Tai mennä mehuasemalle. Kenenkään ei tarvitse säilyttää tavaroita, jotka on hankittu jotain unelmaelämää varten.\nYksi uusista villityksistä on japanilainen järjestelyoppi Konmari. Siinä käsketään ihmisiä kysymään itseltään, tuottavatko tavarat iloa.\n– Kenelläkään ei ole velvollisuutta pitää elämässään tavaraa, joka tuntuu taakalta tai väsyttää. Sen voi päästää menemään.\nNykytilanne on historiallinen\nTarvitsevatko ihmiset järjestelyoppeja? Ilana Aalto muistuttaa, että siivoamisessa on aina ollut erilaisia ideologioita. Emännänoppaat ovat jo vuosikymmeniä sitten kertoneet, kuinka kodin tavaroita tulee hoitaa.\nNyt ihmisillä on niin paljon tavaraa, että siitä on jo haittaa.\n– Siivoamisen ideologian Suomeen toivat varmaan Martat. Heillä oli hyvin paljon erilaisia käsityksiä siitä, miten esimerkiksi lakanat rullataan kaappeihin. Heillä oli numeroidut järjestykset, miten ne otetaan sieltä käyttöön.\nNyt oppaat kertovat ihmisille, miten valita ne tavarat, jotka säilyttää.\n– Se kertoo siitä, että koskaan ennen historiassa emme ole olleet tällaisessa tilanteessa. Nyt ihmisillä on niin paljon tavaraa, että siitä on jo haittaa.\nJos tavaralla on tunnearvoa, ota se esille\nAalto muistuttaa, ettei kaikkea tarvitse yrittääkään hävittää. Jos tavarasta ei ole arjelle haittaa, ei sitä tarvitse vähentää.\nVähentäminen ei ole mikään itseisarvo.\n– Vähentäminen ei ole mikään itseisarvo.\nTunnearvotavarat ja tärkeät muistot kannattaa ottaa esiin. Jos rakas t-paita ei mahdu enää päälle, sen voi ommella kassiksi tai laittaa seinälle.\nLasten lukuisista taideteoksista voi ottaa valokuvat, ja tehdä niistä sitten kirjan.\n– Sen voi ojentaa lapselle, kun hän muuttaa pois kotoa, Aalto vinkkaa.\nAmmattijärjestäjä: Kodikkuus ja järjestys ei tarkoita kliinistä kuvastokotia 3.9.2013\nMiksi kaikki haluavat konmarittaa? Uusi tapa järjestää tavaroita, voi mullistaa myös elämänYle Areena


Ilmastonmuutos muuttaa kilpikonnat naaraiksi – Kansan Uutiset\nLiemikilpikonna on erittäin uhanalainen laji.\nIlmastonmuutos muuttaa kilpikonnat naaraiksi\nKansan Uutiset 9.1.2018 10.51\nKasvaa jopa 200 kilon painoiseksi ja 1,5 metrin pituiseksi.\nPesimäalueita Afrikassa, Intiassa, Kaakkois-Aasiassa sekä Amerikoissa.\nLämpenevä ilmasto vinouttaa dramaattisesti liemikilpikonnien sukupuolijakaumaa. Uuden tutkimuksen mukaan Australian Isolla valliriutalla liemikilpikonnat syntyvät nykyään lähes poikkeuksetta naaraina.\nAlueella elää kaksi geneettisesti toisistaan eriävää liemikilpikonnapopulaatiota. Toinen populaatio lisääntyy Ison valliriutan eteläisessä päässä ja toinen pohjoisessa, Rainen saaren ja Moulter Cayn alueella. Pohjoisen yli 200 000 munivan naaraan populaatio on yksi maailman suurimmista liemikilpikonnapopulaatioista.\nPohjoinen populaatio uhkaa kadota\nHieman viileämmässä Ison valliriutan eteläpäässä syntyneiden kilpikonnien sukupuolijakauma oli tasaisempi, niistä 65–69 prosenttia oli naaraita.\n– Tutkimus näyttää meille taas kerran ilmastonmuutoksen konkreettisia vaikutuksia. Oli sitten kyse lumen puutteesta Saimaalla ja siitä kärsivistä saimaannorpista, tai Valliriutan kohoavista lämpötiloista, kilpikonnista ja haalistuvista koralleista, ilmastonmuutos vaikuttaa peruuttamattomasti lajeihin, sanoo WWF Suomen suojelujohtaja Jari Luukkonen järjestön tiedotteessa.\n– Yhtenä vaihtoehtona on esitetty pohjoisten munintarantojen varjostamista suurilla aurinkosuojilla. Ihmisen aiheuttaman ilmastonmuutoksen takia olemme tilanteessa, jossa meidän on pakko miettiä tämänkaltaisia hätäratkaisuja lajeille, Luukkonen kertoo.\nTutkimus julkaistiin maanantaina Current Biology -julkaisussa. WWF oli mukana tutkimuksessa.


57 m² Kangaspolku 2, 81750 Lieksa Rivitalo Kaksio vuokrattavana - Oikotie 15547471\nVuokrattavat asunnot Lieksa Lieksa Kangaspolku 2, 81750 Lieksa\n365 € / kk57 m²\nKangaspolku 2, Lieksa, Lieksa2h + k\nValoisa kaksio hyvin hoidetussa rivitalossa rauhallisella alueella Lieksan keskustassa\nHyväpohjainen ja valoisa kaksio rivitalossa Lieksassa vapautuu käyttöösi nyt. Rauhallisella alueella, 7 - 8 minuuttia keskustasta. Järven ja rannan läheisyydessä. Asunto on erinomaisessa kunnossa.\n19 €/kk per henkilö\nPysäköintimaksu 7 €/kk Sauna 10 €/kk


Savon Sanomat: Kuopion turmabussin kuljettaja kävi keväällä käsiksi mopoautoilijaan - Kotimaa | HS.fi\nNeljä ihmistä kuoli, ja useita matkustajia joutui sairaalahoitoon, kun tilausajobussi putosi rautatien ylittävältä sillalta ratakuiluun. (KUVA: Akseli Muraja)\nJulkaistu: 8.9. 8:14\nKuopion onnettomuusbussia kuljettanut mies kävi Savon Sanomienhttps://www.savonsanomat.fi/savo/Turmakuskin-kyyti-pelotti-jo-aiemmin-%E2%80%93-Kyyti-oli-kuin-olisi-ollut-hyppybensaa/1253810 mukaan maaliskuussa käsiksi noin 16-vuotiaaseen mopoautoilijaan Ylitorniolla. Lehden haastattelema Ylitornion koulukuljetusvastaava Marja-Leena Laitinenhttps://www.hs.fi/haku/?query=marja-leena+laitinen kertoo lehdelle, että tapauksen seurauksena kuljettajaa ei enää käytetty koululaiskuljetuksissa.\n67-vuotias ylitorniolainen kuljettaja oli Savon Sanomien mukaan hermostunut mopoautolla linja-auton eteen kurvanneeseen noin 16-vuotiaaseen nuoreen Ainiovaaran koulun pihassa. Mies oli tilanteen jälkeen huutanut nuorukaiselle ja repinyt tämän ulos mopoautosta. Nuori oli lehden haastatteleman Laitisen mukaan saanut ”pikkuruhjeita”.\nNeljä ihmistä kuoli, ja useita matkustajia joutui sairaalahoitoon, kun tilausajobussi putosi Kuopiossa rautatien ylittävältä sillalta ratakuiluun. Onnettomuus on viime vuosien vakavin tieliikenneonnettomuus Suomessa.\nKuopion bussionnettomuutta tutkitaan törkeänä liikenneturvallisuuden vaarantamisena, neljänä törkeänä kuolemantuottamuksena ja 22 törkeänä vammantuottamuksena. Myös Onnettomuustutkintakeskus tutkii tapahtunutta Bussista ei löytynyt onnettomuutta selittävää teknistä vikaa.\nPoliisi tutkii Kuopion bussiturmaa neljänä törkeänä kuolemantuottamuksena – Onnettomuustutkintakeskus aikoo kuulla omassa tutkinnassaan kuljettajaa uudelleen\nOnnettomuustutkintakeskus: Kuopion turmabussin jarruista ei löytynyt vikaa – kuljettaja ei enää kertonut ulosajon johtuneen jarrujen pettämisestä


Scentered Love tuoksukynttilä 85 g - PUR-kauppa\nEtusivu › Kauppa › LIFESTYLE › Scentered Love tuoksukynttilä 85 g\nTäytä huone rakkaudella! Rauhoittava ja hyvää mieltä tuova tuoksu rentoutumiseen.\nSytytä Love -tuoksukynttilä aina, kun olet halauksen tarpeessa. Hengitä syvään ja nauti hetkestä. Rauhoittava ja hyvää mieltä tuova tuoksu rentoutumiseen.\nScentered Love -tuoksukynttilä luo tuoksullaan sisäistä rauhaa\nSydäntälämmittävä, rikkaan mausteinen kukkaistuoksusekoitus sisältää hellivää ruusua, naisellista ylang ylangia, eksoottista patsulia, makean raikasta anista sekä korianteria!\nArvioi tuote “Scentered Love tuoksukynttilä 85 g” ensimmäisenä Peruuta vastaus


Nojatuolihaaveita - Pilviraitti - sisustusblogi\nVintageinteriorxx 24. helmikuuta 2017 klo 19.53\nTuosta tilasta tulisi ihana oleskelutila ja minä tietenkin valitsisin tilaan vanhan nojatuolin, mutta niitä hienoja yksilöitä ei tosiaan puissa kasva. Onnea etsintään <3\nPilviraitti 27. helmikuuta 2017 klo 22.03\nVanha on aina hyvä vaihtoehto. Kovin vähän tosiaan liikkuu kauniita ja hyväkuntoisia. Haluaisin tuolin olevan vielä mukava löhötuoli korkealla selkänojalla, joten hankalaksi menee. Asialla ei ole kiire, joten on tässä aikaa etsiä ja miettiä vaihtoehtoja. :)\nSussu 26. helmikuuta 2017 klo 11.22\nIkean Stockholm-tuolia itsekin kauan himoitsin ja oli pakko käydä Ikeassa koeistumassa. Voi jestas miten huono siinä oli istua! Tämä siis oma käyttökokemukseni. :)\nJyskin tuolisetti näyttää todella kivalta ja voisi sopia teille todella hyvin. Mutta käykää koeistumassa! ;)\nPilviraitti 27. helmikuuta 2017 klo 22.05\nTäytyypä koeistua! :) Tuo Stockholm näyttää mukavalta, mutta en ole sitä koeistunut. Onneksi Ikeaan tai Jyskiin on lyhyt matka, niin täytyy joku päivä käydä kokeilemassa, mikäli nämä vaihtoehdot alkaa kiinnostaa enemmän.


Kooa/Rin/Namu: toukokuuta 2013\nTässä, Tule, Höpöhöpö, Takaisin,\nEi käy, NYT, Kooooaaa, EI, Sivu, Sivulle, Ssss, Hae, Riittää, Täällä. Mietiskelin mitä kaikkia käskyjä Kooalle annoin eilen hakutreeneissä. Ei ihme että treenikaverit kommentoivat jälkikäteen käskytyksiä! Niitä tuli muutama.. Pitäisi siis vähentää ja selkiyttää käskyjä, Kooakin ehkä tietäisi mitä tehdä.. Eikä tuossa välttämättä olleet edes kaikki käskyt.\nMutta itse treenit menivät muutoin loistavasti! Vasemmalla maalimies. Alueelle tultuamme oli ensin saatava Kooa rauhoittumaan. Vinkui kovasti ja sai jossain välissä vielä hajun maalimiehestä, mikä ei ainakaan vähentänyt piippaamista. Kun käskin Kooan maahan (taas yksi käsky lisää!) niin siitä rauhoittui ja pääsi lopulta radalle. Ensimmäisen maalimiehen hajun Kooa haki etenemällä ensin puolesta välistä rataa eteenpäin ja tarkennuksen saatuaan kääntyi takaisin etukulmaan. Maalimies oli kokonaan syvässä poterossa, peitto aukon päällä. Kooa piippasi ja merkkasi viereisin puun, lopulta maalimies antoi käskyn ja Kooa aloitti ilmaisemaan. Nyt on uutena myös hallinta ja opettelen ottamaan Kooan sivulle piilolla. Ensimmäisillä löydöillä unohdin sanoa riittää-käskyn ja sivulle tuleminen oli nihkeämpää kuin vikalla piilolla.\nSeuraavaksi tyhjä oikealle. Ensin lähti polkua pitkin ennen puoltaväliä etenemään, kutsuin pois ja uudelleen lähetys vei Kooan takarajalle. Tuli taas tyhjältä pois takaa.. Tälläkertaa kokeilin possua palkaksi, korvat nousivat pystyyn mutta possu ei kauaa viettänyt suussa aikaa. Nyt myös rauhoitin tilannetta hetken tietoisesti ennenkuin lähetin uudestaan. Maalimies taas poterossa ja löytö oli nopea. Tyhjä vasemmalle, hyvin meni ja tuli edestä pois. Ja kertakutsusta! Vautsi, ehkä se possu jotain naksautti Kooan mielessä kohdilleen. Taas Kooa sai kuunnella hetken possun röhkintää, suuhun ei kelvannut. Onneksi seuraava löytö oikealta löytyi suoraan Kooan juostessa takarajalle. Toivottavasti vahvistui tyhjältä poistulo ja suoraan syvälle eteneminen :) Oikealle oli suunniteltu vielä lopuksi rohkeuspiilo. Maalimies oli juoksuhaudassa, Kooan piti siis mennä rappuset alas ja edetä muutama metri, jotta pääsee maalimiehen luokse. Lähetyksessä oli edessä jyrkkä rinne, Kooa käänsi ennen rinteen päälle pääsyä radan suuntaan. Kutsu pois, piti pari kertaa kutsua ja kieltää kun meinasi varastaa vasemmalle puolelle. Seuraava lähetys taas meni mallikkaasti. Oli pari kertaa piipannut portailla, mennyt alas, tunkenut kuonon pressun reijästä sisään ja aloittanut haukun. Hieman räväkämmän haukun kuulemma :D Hallinta tällä piilolla parhain.\nOlin viikonloppuna jälkikokeissa talkoilemassa. Niitä tottiksia katseltuani totesin että ei meillä ole minkäänlaista kynnystä lähteä tottiksen puolesta pk-kokeeseen. Kooa ei ehkä tee täydellisesti mutta eipä ne tämän kokeen tottiksetkaan suurimmaksi osaksi olleet edes lähellä täydellisyyttä.. Meillä on omalla treenikentällä lauta pk-este. Kooa oli talkoilemassa kanssa, joten kokeen jälkeen Kooa pääsi yrittämään kisaesteitä. Pk-hyppy mustana seinänä näytti miun mielestä aika pelottavalta. Ensin Kooa pääsi tekemään A:n, koska tuotavana esineenä oli patukka niin se hävisi heinikkoon. Piti käydä näyttämässä se Kooalle ja sitten palautti esteen yli. Sitten hyppy, hieman epäröi mennessä, pomppasi aika kummallisen hypyn esteen yli ja takaisin tullessa piti hieman rohkaista. Mutta meni yli! Lisää vaan hyppyharjoituksia :)\nHarkka este, ei metrin korkuinen\nKooaa jänskättää, kohta pennut syntyy!\nOn helppoa olla ykkönen..\n..kun on ainoa luokassaan :D Käytiin Kooan kanssa testaamassa taas EVL-taso möllikokeessa. Oltiin kuninkuusluokan ainoa osaanottaja. Paikkamakuu tehtiin VOI koirien kanssa, ilman EVL ekstroja, paikkaistumiseen Kooa sai kaksi koiraa ohjaajineen pitämään häiriöt kunnossa. Ensin oli tarkoitus tehdä Kooan yksilöliikkeet mutta päädyttiinkin tekemään paikallaanolot ensin kun VOI koirat olivat jo odottamassa. Mie kun olin valmistautunut tekemään yksilöliikkeitä enkä siis stressannut paikkista niin Kooa ei vinkunut ollenkaan odottaessa!\nPaikkamakuu 10: Pää oli hieman ylhäällä palatessani.\nPaikkaistuminen 8,5: Oli jääny huonoon asentoon, haistellut maata ja katellut viereisiä koiria. Mutta istui!\nSeuraaminen 8: Ihan perus, en käskyttänyt askelsiirtymissä eikä Kooa päästänyt ääntäkään :)\nZ 7: Seisoi istumisen eikä laittanut päätä maahan maahanmenossa. Seuraamisessa jotain pientä häikkää myös.\nLuoksetulo 9: Eka pysäytys venyi ja tuli suoraan sivulle, perhana!\nRuutu 10: Bra!\nOhjattu 9: Tässä oli pieni killeri, noudettava kapula ruudun suuntaan. En ajatellut asiaa yhtään ja ruutuunhan se Kooa oli matkalla. Tällaista en ole koskaan harjoitellut, huusin höpöhöpöt, Kooa pysähtyi ja kääntyi oikealle kapulalle :D En tiedä mitä koesäännöt höpöistä sanoo, nyt en ainakaan tarvinnut kuin yhden käskyn. Tätä pitää harjoitella!\nHyppynouto 9: Äännähti, mutta huomattavasti pienemmin kuin treeneissä.\nTunnari 8: Tätä ei juurikaan treeneissä tehdä, mie kun käännyin niin kuriton elukka lähti hiissaamaan peppuaan eteenpäin. Ja korjasi kovasti otettaan kapulasta.. tehotreeniin tämäkin!\nKaukot 9: Eteni hiukan.\nPisteitä 280,5 eli I-tulos. Sijoitus 1/1.\nTehtiin putkeen kaikki ja palkkailin Kooaa liikkeiden välissä. Oli kyllä tiukka suoritus mutta hyvin Kooa kesti! Pieni tauko oli ruudun ja ohjatun välissä. Varasin meille heinäkuulle jo EVL koepaikankin, kyllä näillä taidoilla uskaltaa lähteä virallisesti onnea koittamaan :)\nMaanantaina käytiin hakuilemassa. Maalimiehet etukulmissa, jonka jälkeen kolme tyhjää ja sitten viimoinen maalimies. Suunnitelmana saada Kooa karjuttua metsästä pois ja maalimiehillä Kooan käytöksen tarkkailu. Alueena oikeapuoli hankala, juoksuhautoja jotka ohjaavat koirien liikkeitä.\nEnsin lähetys vasemmalle. Muistaakseni jouduin kutsumaan pois kun eteni turhan pitkälle, toisella löysi. Oli röyhkeä ja tunki naamalle, kielto tepsi ja ilmaisi nätisti. Oikealla olevaa maalimiestä ei meinannut löytää millään, ei löytänyt kyllä juuri muukaan ryhmän koira. Sai lähettää muutamaan kertaan uudestaan. Jännä juttu, Kooa ei tule syvältä pois, mutta jos lähtee vinoon ja annan epäonnistumissignaalin niin tulee kiltisti pois. Löytyi viimein ja käyttäytyi nätisti. Kolmelta tyhjältä sain karjua voimasanoilla pois, mutta tuli kuitenkin suht nopeasti. Viimeinen maalimies löytyi helposti vasemmalta.\nMuistin jopa alkuun edetä itse radalla, loppua kohden unohtui. Parannusehdotuksena tuli Kooan rauhoittaminen kun tulee keskilinjalle kutsusta. Nyt vaan lähetän melkein suorilta uudestaan. Unohdan itsekin rauhoittua. Pitää myös löytää palkka, jota Kooa haluaa. Nakit nielee (joskus) kun suuhun tunkee mutta en koe että niistä palkkautuisi. Leikkimään Kooa ei suostu.\nTreenien jälkeen esineruutu vierailla esineillä. Aattelin että tää on helppo, mutta olikin jotain aivan muuta! Paineli pitkin ruutua rallatellen ja merkkasi vastakkaisen takakulman esineen mutta ei nostanut. Merkkaili ja pysähteli kyselemään. Keskiesineen nosti ja toi. Lähemmän takakulman esineelle ei edes edennyt. Jouduin käskyttämään tiukasti ja saattamaan Kooan perälle asti. Sitten löysi ja toi, tästä palkka. Jätin Kooan merkkaaman esineen ruutuun. Vieraita esineitä siis lisää ja hommia on tehtävä vaikka kuinka väsyttäisi!\nKooa ilmaisi mielipiteensä jo ennen\nTämmoinen sattui tassujen eteen!\nTänään kävimme saaripyrähdyksen Kooan kanssa. Saari olikin hiukan suurempi mitä kuvittelin! Lenkkeilyn jälkeen otimme vielä pk-esteitä ja eteenmenoa. Hyppy ensin matalana pari kertaa ja sitten metrisenä. Hieman hipoi mennen tullen. Yksi vielä matalana, hyppäsi hyvin. A-esteen kanssa Kooa on tehnyt kotona ajatustyötä. Aiemmin kiersi takaisinpäin mutta nyt meni kahdesti esteen mallikkaasti :) Eteenmenot olivat vähän niin ja näin..\nSilta saareen, tuuli niin kovasti että Kooakin\nmeinaa tipahtaa veteen\nTyynellä puolella saarta oli kiva uiskennella\nEmäntää hirvitti kun Kooa paineli turhan kovaa kyytiä tällaisilla kivikoilla..\nToisella puolella tuuli kovasti ja aallokko oli sen mukaista, Kooakaan ei\ntykännyt kahlailua syvemmälle mennä\nOnkin unohtunut laittaa, Kooan ja Lotan pentuprojektia voi seurailla täällä: http://lottajakooa.blogspot.fi/ Ei mene enään kauaa että pennut syntyvät :)\nPaljon on ehtinyt tapahtua viime päivityksen jälkeen! Ollaan retkeilty kaveriporukassa kera ison koiralauman, treenailtu hieman, lomailtu ja Kooa on nauttinut kasvattaja Päivin hellästä hoidosta. Myö kun lomailtiin ulkomailla niin Kooalla oli seuranaan Ninja (sisko), Zili, Mocca, Cinna ja Ninjan viisi pentua. Kaikki bortsuja tietenkin! Kooa oli sopeutunut laumaeloon oikein hyvin :)\nAloitetaan alusta, eli meillä oli vappuna oikein mukava vappupiknik metsässä. Kolme urosta oli reissussa mukana, joista kaksi ei tule toimeen eli Kooa ja Udi. Parit rähinät tuli lenkkeillessä mutta suuremmilta onneksi säilyttiin. Nämä sattuivat juurikin silloin kun oli ahdasta ja pojat ajautuivat turhan lähekkäin eikä kukaan huomannut paimentaa Kooaa eteenpäin. Udilla oli siis kunnia kulkea hihnassa.\nVasemmalta, Udi, Jorunn, Sisu, Kita, Nano, Winha, Emma, Lara ja takana Nelli ja Kooa\nHups, pojat lähekkäin ja kukaan ei huomaa..\nVapun tienoilla oli niin ihanat ilmat että lähdin Essin ja Kooan kanssa kolmestaan metsälenkille. Essi tykkäsi ihan hirveästi mennä metsässä Kooan perässä!\nKooa meni metsään ja niin meni Essikin\nSitten ollaan välissä hieman tokoiltu ja todettu uusi isonluokan toko-ongelma! Kooa menee merkin ohi ruutuun&ohjatuille! Prkl! Tuli ihan puskista. Tää on jatkunut nyt myös loman jälkeen. Ajattelin ensin että Kooa unohtaa tällaiset hölmöilyt hoidossa mutta ei..\nKun saavuimme Kooa noutamaan niin vastassa oli viisi pientä ihanaa palleroista. Niitä olikin oikein mukava tutkiskella ja paijailla. Käytettiin Turussa vietetty aika myös koulutuksellisesti tehokkaasti ja marssin ongelmineni Lentsun klinikalle. Aiheena Kooan vinkuminen ja haukahtelu sekä ohjatussa keskimmäisen nosto. Neuvoja tulikin paljon!\nKehäänmeno harjoituksia. Kooalle höpöttelyä ja kun Kooa kuuntelee niin lelupalkka. Tähän myös uuden käskyn opettelu, ei seuruutuksella vaan esim. käteen kosketuskontakti tms. Pieniä temppuja.\nSeuraamisessa sivuaskeleet ja paikallaan käännökset lelu kainalossa. Kun Kooa on hiljaa niin siitä palkka. Vinous ei haittaa. Tekniikka kotitreeninä.\nMerkin ja ruudun haukkumista korjataan pois niin, että lelu merkin taakse, palkka, siirto merkille. Ruudussa palkka. Kooa keskittyy näin paremmin eikä hauku\nOhjatussa haettava kapula edemmäksi muita ja kauemmaksi\nKapulan pito harjoituksia, noutomatkoista pitkiä ja kapula suussa puun kiertoa.\nTreenattavaa siis riittää! Mutta hyvä että nyt on konsteja päästä parempiin suorituksiin :)\nEssi leikittää pentua\nInnokkas pallonheittäjä ja innokkaat pallon kiinniottajat\nKummallisia otuksia Kooan mielestä\nHetkellisesti kykeni vetämään\nSaatiin kunnia osallistua myös Helsingissä viipyessämme hakutreeneihin. Alkuun katselin maastoa että huh, ei olla taidettu koskaan niin hankalissa paikoissa treenatakaan.Vasemmalle puolelle maasto tippui jyrkällä pudotuksella kalliolta ja suurin osa alueesta oli näkymättömissä. Oikea puoli hieman helpompi, silti näkyvyys huono. Heti ajattelin että ei se Kooa tuonne vasemmalle ainakaan osaa mennä. Meidän vuoro koitti ja maalimiehet molemmissa etukulmissa. Lähetin ensin vasemmalle ja sinnehän se Kooa upposi! Ei tosin löytänyt ensimmäisellä, tuli melko hyvin pois alueelta ja uudella lähetyksellä löysi hyvin. Tässä kohtaa oli umppari, eikä Kooa yrittänyt päästä sisään. Seuraava ukko löytyikin ekalla lähetyksellä, hieman yritti etsiä naamaa. Seuraavaksi tyhjä oikealle puolelle, en tiedä kävikö takarajalla asti, syvälle näytti menevän. Alueella eteni ainakin taaksepäin kun sieltä kutsuessa hipsi pois. Vasemmalla viimoinen maalimies ja hämäysteltta alkumatkassa. Teltasta mentiin vauhdilla ohi. Kesti pitkään ja kutsuin Kooaa jo muutamaan kertaan pois. Oli kuulemma jumittanut maalimiehen luona (umppari) ja yrittänyt kaivaa itseään sisään. Jätti löydön ja tuli luokse. Seuraavalla lähetyksellä taas hieman kaivoi ja aloitti kuitenkin lopulta ilmaisun. Hyvät haukut koko treenin ajan. Kiitoksia että saatiin osallistua! Oli kiva päästä treenaamaan täysin vieraassa maastossa ja vierailla maalimiehillä :)\nTänään käytiin tekemässä myös EVL läpi, möllikisat on tulossa tiistaina. Ekana kaukot jotka toimi hyvin, ei juuri liikkunut. Zetassa teki kaikki oikein ja napakasti. Ruudussa kuriton rakki meinasi useasti varastaa suoraan ruutuun ja pysähtyi ennen ruutua. Lopulta ruutukin onnistui. Tunnarissa kaikki bra. Luoksetulo hieman hidas. Ohjattu taas meni huonosti :(\nTreenien jälkeen Kooa pääsi heittämään talviturkin! Heittelin pari keppiä ja huomasin että yhden heitetyn kepin edessä on jotain. No, Kooa tietenkin nappasi siitä jostain kiinni. Ja se oli painava! Kooa ei suostunut käskyllä irroittamaan ja vaivalloisesti raahasi saalistaan rantaan. Se olikin hemmetin iso laudan pätkä! Yritettiin saada Kooa tuomaan se rantaan asti että saadaan lauta pois vedestä. Se olikin kova pähkinä Kooalle kun Kooa polki keppiä välillä pohjaan eikä tuntunut löytävän lautaa välillä ollenkaan. Lopulta sai kuitenkin tiukan otteen ja lauta rantautui.\nMikäs se tämä keppi onkaan?\nKooa valmistautuu sukeltamaan..\nSukellus, näkyykö lautaa..\nHappea lisää! Ei löydy lautaa\nVedet pois korvista


Mäntsälän messut takana... paikkana oli Mäntsälän Suurlava, ja ihan kiva paikka olikin. Lava on rempattu uusien omistajien toimesta uuteen uskoon, tilat on toimivat ja siistit, ja ennenkaikkea ravintolan tarjonta on huippuluokkaa! Ei tarttenut nahistuneisiin muovipussileipiin tyytyä.... ja lisäksi hinnatkin olivat kohtuulliset.\nMeillä oli Bellapuun kanssa paikka kuistilta... onneksi oli suht hyvä keli, sillä olimme ulkoreunalla. Mutta ainakin oli valoisaa ja raikasta :)\nSaurikin ja Bellapuun pöydät...\nSaimme pieneen tilaan viritettyä hyvin pöydät :) ostin taannoin Lidlistä retkipöytä tms. pakkauksen, jossa oli kolme eri pöytää. Niissä on kätsyä tuo korkeuden säätö, sai tota normipöytää korkeammalle osan... eli tuplasimme tilamme! Minun koruni...\nMyynti ei niin huimaa ollunna, mutta toivon mukaan korut ja nimi jäi jonkun mieleen :) ainakin sain ihan kivaa palautetta! Ja kyllähän osa jo tunnistikin... aina parempi.\nLusikanvarsikoru jäi taannoin kummittelemaan, joten kun sain käsiini muutaman isomman Muslan jälkkärilusikan, niin piti tehdä siittä rannekoru... ja kivastihan tuo taipuikin... HUOMATTAVASTI helpommin, kuin iso ruokalusikka... ihan vaan vähän piti ähistä ;D Musla rannekoru...\nLoppuviikko meneekin yhdistyshommissa :) hiljasempaa täällä korurintamalla... joten hyvää viikonloppua kaikille!\nMiunMaun4. syyskuuta 2014 klo 20.21Kiva jotta oli kivat messut. Tässä voisi lauleskella, että 'Voi jospa oisin saanut olla mukana...'VastaaPoistaVastauksetTanja Marita12. lokakuuta 2014 klo 1.43Onhan noi vaihtelua tähän tavan arkeen :)PoistaVastaaJaana7. syyskuuta 2014 klo 20.31Mielenkiintoista nähdä aina muiden myyntipöytiä :). Itellä ei oo vielä omaa. Ei oo kyllä kuljetusvälinettäkään... No, mutta kiva on aina myydä :)!VastaaPoistaVastauksetTanja Marita12. lokakuuta 2014 klo 1.44Joo, mä kanssa kahtelen aina sillä silmällä, että miten muut on asioita ratkaisseet :)PoistaVastaaEila Vasama8. syyskuuta 2014 klo 14.50IHANA rannelusikka:)VastaaPoistaVastauksetTanja Marita12. lokakuuta 2014 klo 1.46Kiitos :)PoistaVastaaKaisa Reetta27. syyskuuta 2014 klo 19.24Mukavan näköinen pöytä ollut teillä! Ja lusikka sopii käteen noinkin! Ihana ! :)VastaaPoistaLisää kommenttiLataa lisää...